കുടിയൊഴിപ്പിക്കൽ നടപടിക്ക് ആസ്പദമായ കേസെന്താണ്? സത്യാവസ്ഥ, കോടതി വ്യവഹാരം, അഭിഭാഷകന്റെ കുറിപ്പ് - Boolokam\nകുടിയൊഴിപ്പിക്കൽ നടപടിക്ക് ആസ്പദമായ കേസെന്താണ്? സത്യാവസ്ഥ, കോടതി വ്യവഹാരം, അഭിഭാഷകന്റെ കുറിപ്പ്\nഅഡ്വ. അഷ്‍കർ ഖാദർ\nകഴിഞ്ഞ ഒരാഴ്ചക്കാലമായി നമ്മുടെ മന:സാക്ഷിയെ വേട്ടയാടിക്കൊണ്ടിരിക്കുന്ന ദൃശ്യമാണു “നിങ്ങളൊക്കെ കൂടിയാണ് എന്റയച്ഛനെയുമമ്മയെയും കൊന്നത്” എന്ന് സ്വന്തം അച്ഛനെ അടക്കാൻ കുഴിമാടം തോണ്ടേണ്ടിവന്ന ഹതാശമായ വിധിയെ പഴിച്ചുകൊണ്ട് ആ കുരുന്നു മകൻ വിരൽ ചൂണ്ടുന്നത്.\nഅച്ചനുമമ്മയും കണ്മുന്നിൽ പിടഞ്ഞു പ്രാണനൊടുങ്ങി, ആ കുട്ടികളെ അനാഥരാക്കിയതിൽ ആരുടെ ഭാഗത്തു നിന്നെങ്കിലും വീഴ്ച സംഭവിച്ചിട്ടുണ്ടോ? അതിവൈകാരികമായ ആൾക്കൂട്ട വിചാരണയ്ക്കപ്പുറം വസ്തുതതകൾ അന്വേഷിക്കുന്നതിനുള്ള ഒരു ശ്രമമാണ്. സിവിൽ കോടതിയിൽ നിന്നും രാജനെ കേൾക്കാതെ വാദി സമ്പാദിച്ച ഏകപക്ഷീയമായ കുടിയൊഴിപ്പിക്കൽ ഉത്തരവ്, ഹൈക്കോടതിയിൽ നിന്നും സ്റ്റേ ഉത്തരവു ലഭിക്കുമെന്ന് മനസ്സിലാക്കി അഭിഭാഷകകമ്മീഷനെയും പോലീസിനെയും സ്വാധീനിച്ച് തിടുക്കത്തിൽ വാദി നടപ്പിലാക്കാൻ ശ്രമിച്ചതാണു ഈ ദാരുണ സംഭവത്തിനിടയാക്കിയതെന്നാണ് പ്രധാന ആരോപണം. അതിന്റെ നിജസ്ഥിതി പരിശോധിക്കുന്നതിനു കോടതിയിൽ വാദി നൽകിയിരിക്കുന്ന വ്യവഹാരവും അതിലുള്ള കോടതി നടപടികളും കാലക്രമവും പരിശോധിക്കേണ്ടതുണ്ട്.\nകുടിയൊഴിപ്പിക്കൽ നടപടിക്ക് ആസ്പദമായ കേസെന്താണ്?\nനെയ്യാറ്റിങ്കര താലൂക്കിൽ അതിയന്നൂർ വില്ലേജിൽ റീ സർവ്വേ 852/17, 852/18 നമ്പരിൽ പെട്ട 6.50 സെന്റ് ഭൂമിയിൽ അതിയന്നൂർ പഞ്ചായത്തിന്റെ കെട്ടിടനമ്പർ 9/241 (പഴയത്4/224) പുരയിടത്തിലാണ് വസന്ത താമസിച്ചു വരുന്നത്. അതിയന്നൂർ പഞ്ചായത്തിലെ 9-ാം വാർഡിലെ (ഭാസ്കർ നഗർ) നെട്ടത്തോട്ടം ലക്ഷം വീട് കോളണിയിലാണ് ഈ വസ്തു. 1999-ൽ 2682, 2683 നമ്പർ ആധാരപ്രകാരം3സെന്റും 3.50 സെന്റും വീതമുള്ള പുരയിടം രണ്ടു പട്ടയഉടമകളിൽ നിന്നും തീറായി വാങ്ങി അതൊന്നായി മതിൽകെട്ടി തിരിച്ച് അതിൽ പണിത ടെറസ് വീടിലാണ് വാദി താമസിച്ചുവരുന്നത്. ഈ വീടും പുരയിടവും 2015-ൽ വാദി തന്റെ പേരക്കുട്ടി മൈനറായ ശരത് കുമാറിന്റെ പേർക്ക് ഇഷ്ടദാനം ചെയ്തു പോക്കുവരവ് ചെയ്ത് പേരിൽ കരം തീർത്തിട്ടുള്ളതുമാണ്. (കേസിൽ അന്യായം ബി പട്ടികയായി രേഖപ്പെടുത്തിയിരിക്കുന്നു)\nഅന്യായം ബി പട്ടിക വസ്തു കൂടാതെ അതിന്റെ വടക്കുവശത്തുള്ള3സെന്റ് പുരയിടം വസന്ത 2006-ലെ 3634 നമ്പർ ആധാരപ്രകാരം തീറുവാങ്ങി പോക്കുവരവു ചെയ്ത് പേരിൽ കരമൊടുക്കി അനുഭവിച്ചുവരുന്നു. (അന്യായം എ പട്ടികയായി കേസിൽ രേഖപ്പെടുത്തിയിരിക്കുന്നു). ആ3സെന്റ് ഭൂമിയുടെ കിഴക്കുവശത്ത് നിന്നു കുറച്ചു സ്ഥലം വാദി വഴിക്കുവേണ്ടി വിട്ടുകൊടുക്കുകയും വിട്ടുകൊടുത്ത ഭാഗം പഞ്ചായത്ത് കോൺക്രീറ്റ് ചെയ്യുകയും ചെയ്തിട്ടുണ്ട്.\nഅന്യായം എ. ബി പട്ടിക ഭൂമികളുടെ കിഴക്കുവശത്തു കൂടി പോകുന്ന വഴിക്ക് വീതി കൂട്ടുക എന്ന ഉദ്ദേശത്തോടെ, ലക്ഷം വീട് കോളനി നിവാസികളായ (1) ശീലാമ്മ എന്നുവിളിക്കുന്ന വസുമതിയും (2) രാജനും (തീപ്പൊള്ളലേറ്റ് മരണമടഞ്ഞ), (3) ഹരി എന്ന് വിളിക്കുന്ന രമേഷും (4) ജിനുവും (5) ബിജുവും വാദിയുടെ ഉടമസ്ഥതയിലുള്ള അന്യായപ്പട്ടിക ഭൂമി കൈയേറാനും ചുറ്റുമതിലും നടകളും ചെടിച്ചട്ടികളും നശിപ്പിക്കാനും ശ്രമിക്കുന്നുവെന്നും അതുകൊണ്ട് അവരെ അന്യായ പട്ടിക ഭൂമികളിൽ കൈയേറുന്നതിൽ നിന്നും ചുറ്റുമതിലും പൂച്ചട്ടിയും ഒതുക്കുകളും (സ്ടെപ്സ്) നശിപ്പിക്കുന്നതും നിരോധിക്കണമെന്നാവശ്യപ്പെട്ടാണ് വസന്ത കേസ് നൽകിയിരിക്കുന്നത്. നെയ്യാറ്റിങ്കര പ്രിൻസിപ്പൽ മുൻസിഫ് കോടതിയിലാണു ശാശ്വത നിരോധന ഉത്തരവിനു (permanent prohibitory injunction) വേണ്ടിയുള്ള അന്യായം08.01.2020 തീയതി OS No.25/2020 നമ്പറായി ഫയൽ ചെയ്തിട്ടുള്ളത്.\nഅന്യായത്തോടൊപ്പം അന്യായപ്പട്ടിക ഭൂമികളുടെ ആധാരം, റീ സർവ്വേ പ്ലാൻ, കരമൊടുക്കിയതിന്റെ രസീതുകൾ, കെട്ടിട നികുതി രസീത് എന്നിവ വാദി ഹാജരാക്കിയിട്ടുള്ളതാണ്.താല്ക്കാലിക നിരോധന ഉത്തരവ്\n09.01.2020 തീയതി കേസ് ഫയലിൽ സ്വീകരിച്ച മുൻസിഫ് കോടതി പ്രതികൾക്കെതിരെ താല്ക്കാലിക നിരോധന ഉത്തരവ് (IA No.1/2020) പാസാക്കുകയും അന്യായപട്ടിക ഭൂമികൾ സന്ദർശിച്ച് റിപ്പോർട് ചെയ്യുന്നതിനു അഡ്വേക്കറ്റ് കമ്മീഷനെ നിയമിക്കുകയും ചെയ്തു. കേസ് എതിർകക്ഷികൾ ഹാജരാകുന്നതിനും കമ്മീഷൻ റിപ്പോർടിനുമായി 10.02.2020-നു പോസ്റ്റ് ചെയ്തു.\nതാൽക്കാലിക ഇഞ്ചങ്ങ്ഷൻ ഓർഡറിന്റെ ലംഘനം\n10.02.2020 തീയതി എതിർകക്ഷികൾ അഭിഭാഷകൻ മുഖേന കോടതിയിൽ ഹാജരായി. അഡ്വേക്കറ്റ് കമ്മീഷണർ സ്ഥപരിശോധനാ റിപ്പോർടും സ്കെച്ചും ഹാജരാക്കി. I.A No.1/2020ൽ പ്രതികൾക്ക് ആക്ഷേപവും(objection) അന്യായത്തിനുള്ള മറുപടിയും (written statement) ഫയൽ ചെയ്യുന്നതിനായി കേസ് 17.02.2020 തീയതിക്ക് വെച്ചു.\n30.01.2020 തീയതി അഡ്വേക്കറ്റ് കമ്മീഷണറുടെ സ്ഥലപരിശോധനയ്ക്ക് ശേഷം കോടതിയുടെ09.01.2020 തീയതിയിലെ താല്ക്കാലിക ഇഞ്ചങ്ങ്ഷൻ ഉത്തരവ് ലംഘിച്ചുകൊണ്ട് എതിർകക്ഷികൾ വാദിയുടെ ഗേറ്റിന്റെ പൂട്ടു തകർത്ത് അന്യായം എ പട്ടിക ഭൂമിയിൽ അതിക്രമിച്ചു കയറുകയും പൂച്ചട്ടികൾ നശിപ്പിക്കുകയും2ഷെഡുകൾ അനധികൃതമായി നിർമ്മിക്കുകയും ചെയ്തെന്നാരോപിച്ചുകൊണ്ട് ഇഞ്ചങ്ങ്ഷൻ ഉത്തരവ് ലംഘിച്ചതിനു പ്രോസിക്യൂഷൻ ഹർജിയും (IA No.3/2020) വാദിക്ക് വരുത്തിയ നാശനഷ്ടങ്ങളും ഇഞ്ചങ്ങ്ഷൻ ഉത്തരവു ലംഘിച്ചതും തിട്ടപ്പെടുത്തി റിപ്പോർട് ചെയ്യുന്നതിനു അഡ്വേക്കട് കമ്മീഷണറെ നിയമിക്കുന്നതിനും (IA No.4/2020) വാദി കോടതിയിൽ ഇടക്കാല ഹർജികൾ നൽകിയിരുന്നു. ആദ്യത്തെ അഡ്വേക്കട് കമ്മീഷണറെ തന്നെ നിയമിച്ചുകൊണ്ട് വാദി ഫയൽ ചെയ്ത IA No.4/2020\n17.02.2020 തീയതി കോടതി അനുവദിച്ചു. താല്ക്കാലിക ഇഞ്ചങ്ങ്ഷൻ ഹർജിയിൽ (IA No.1/2020) വാദം കേൾക്കുന്നതിനും പ്രതികളുടെ ആക്ഷേപത്തിനുമായി കേസ് 26.06.2020-ാം തീയതിയിലേക്ക് പോസ്റ്റ് ചെയ്തുവെങ്കിലും വാദിയുടെ അപേക്ഷപ്രകാരം 20.03.2020-ാം തീയതി കേസ് 23.03.2020-ലേക്ക് അഡ്വാൻസ് ചെയ്തു.\n23.03.2020-ാം തീയതി പ്രതികൾക്ക് വേണ്ടി ആരും ഹാജരാകാത്തതിനെ തുടർന്ന് കേസ് 26.03.2020-ലേക്ക് മാറ്റുകയും കേസിന്റെ അടുത്ത അവധി സംബന്ധിച്ച് പ്രതികൾക്ക് നോടീസ് നൽകി, അതിനുള്ള memo അടുത്ത അവധിക്ക് ഫയൽ ചെയ്യാൻ വാദിയോട് ഉത്തരവിടുകയും ചെയ്തു. 26.03.2020-ാം തീയതി ലോക്ക് ഡൗൺ ആയതിനാൽ കേസ് എസ് 02.06.2020-ലേക്ക് പോസ്റ്റ് ചെയ്തു.\n02.06.2020-ാം തീയതി ഇരുഭാഗം അഭിഭാഷകരും ഹാജരായിരുന്നു. അഡ്വേക്കറ്റ് കമ്മീഷണർ റിപ്പോർട്ട് (IA No.4/2020) ഫയൽ ചെയ്തു. ഇഞ്ചങ്ങ്ഷൻ ഓർഡർ ലംഘിച്ചു നടത്തിയ നിർമ്മിതികൾ നീക്കി തത്സ്ഥിതി (status quo) പുന:സ്ഥാപിക്കുന്നതിനുള്ള ഹർജിയിൽ (IA\nNo.5/2020)-ൽ തെളിവെടുക്കുന്നതിനായി കേസ് 08.06.2020-ലേക്കും തുടർന്ന് 15.06.2020-ാം തീയതിലേക്കും കേസ് മാറ്റി. 08.06.2020-ാം തീയതി പ്രതിഭാഗം അഡ്വേക്കറ്റ് ഹാജരായിരുന്നെങ്കിലും സ്റ്റാറ്റസ്‍ക്വോ പുനഃസ്ഥാപിക്കുന്നതിനുള്ള ഹർജിയിൽ തെളിവെടുക്കുന്നതിനും വാദത്തിനും നിശ്ചയിച്ച 15.06.2020-ാം തീയതി,പ്രതികൾക്കു വേണ്ടി ആരും ഹാജരുണ്ടായില്ല. വാദിഭാഗത്തിനു വേണ്ടി അഡ്വേക്കറ്റ് കമ്മീഷണറെ വിസ്തരിക്കുകയും കമ്മീഷൻ റിപ്പോർടുകളും സ്കെച്ചും തെളിവിലേക്ക് രേഖപ്പെടുത്തുകയും ചെയ്തു. ഹർജിയിൽ ഉത്തരവു പറയുന്നതിഉനു കേസ് അടുത്ത ദിവസത്തേക്ക് വെച്ചു.\n16.06.2020-ാം തീയതി തത്സ്ഥിതി പുനഃസ്ഥാപന ഹർജി അനുവദിച്ചുത്തരവായി. അന്യായ പട്ടിക എ ഭൂമിയിൽ അഡ്വക്കേറ്റ് കമ്മീഷണറുടെ സ്ഥലപരിശോധന സ്കെച്ച് പ്രകാരം പ്രതികൾ താല്കാലിക ഇഞ്ചങ്ങ്ഷൻ ഓർഡർ ലംഘിച്ചുനിർമ്മിച്ച ഷെഡ്ഡുകൾ 10 ദിവസങ്ങൾക്കകം പൊളിച്ചുനീക്കി പൂർവസ്ഥിതിയിലാക്കുന്നതിന് പ്രതികളോടു കല്പിക്കുകയും വീഴ്ചവരുത്തിയാൽ അഭിഭാഷക കമ്മീഷന്റെ സാന്നിധ്യത്തിൽ പ്രതികളുടെ ചെലവിൽ അവ നീക്കം ചെയ്യാൻ വാദിക്ക് അവകാശം നൽകിക്കൊണ്ടുമാണു ഉത്തരവു നൽകിയത്. കൂടാതെ, 09.01.2020-ാം തീയതിയിലെ താല്ക്കാലിക ഇഞ്ചക്ഷൻ ഉത്തരവ് സ്ഥിരപ്പെടുത്തുകയും പ്രോസിക്യൂഷൻ ഹർജിയിൽ (IA No.3/2020) വാദം കേൾക്കുന്നതിനും അന്യായത്തിൽ പ്രതികൾക്ക് പത്രിക(written statement) സമർപ്പിക്കുന്നതിനുമായി കേസ് 26.06.2020-ലേക്ക് പോസ്റ്റ് ചെയ്തു.\n26.06.2020-ാം തീയതി സിറ്റിങ് ഇല്ലാത്തതിനാൽ കേസ് 21.08.2020-ലേക്ക് മാറ്റിയിരുന്നെങ്കിലും വാദിയുടെ അപേക്ഷപ്രകാരം 10.07.2020-ാം തീയതി അഡ്വക്കേറ്റ് കമ്മീഷന്റെ സാന്നിധ്യത്തിൽ തത്സ്ഥിതി പുനഃസ്ഥാപിക്കുന്നതിനുള്ള ഹർജി (IA No.8/2020) കേൾക്കുന്നതിനായി കേസ് 14.07.2020-ലേക്ക് അഡ്വാൻസ് ചെയ്തു. മുൻ അഡ്വേക്കറ്റ് കമ്മീഷണറെ തന്നെ നിയമിച്ചുകൊണ്ട് തത്സ്ഥിതി പുനഃസ്ഥാപനഹർജി 14.07.2020-ാം തീയതി അനുവദിക്കുകയും നിർവ്വഹണ റിപ്പോർടിനായി കേസ് 30.07.2020-ലേക്ക് പോസ്റ്റ് ചെയ്യുകയും ചെയ്തു.\n30.07.2020-ാം തീയതി കേസ് 06.10.2020-ലേക്ക് മാറ്റുകയും 06.10.2020-ാം തീയതി തത്സ്ഥിതി പുനഃസ്ഥാപന പ്രവൃത്തി നിർവ്വഹിക്കുന്നതിനു പോലീസ് സംരക്ഷണമാവശ്യപ്പെട്ട് വാദി ഫയൽ ചെയ്യുന്ന ഹർജി കേൾക്കുന്നതിനായി 07.10.2020-ലേക്കും തുടർന്ന് 09.10.2020-ലേക്കും മാറ്റി.\n09.10.2020-ാം തീയതി പോലീസ് സംരക്ഷണത്തിനുള്ള ഹർജിയിൽ വാദിഭാഗം വാദം കേട്ടു. പ്രതികൾക്ക് വേണ്ടി ആരും ഹാജരുണ്ടായില്ല. അഡ്വക്കേറ്റ് കമ്മീഷണറുടെ പ്രാഥമിക റിപ്പോർട്ട് പ്രകാരം പോലീസ് സംരക്ഷണം അനിവാര്യമെന്ന് കോടതിക്ക് ബോധ്യപ്പെട്ടതിന്റെ അടിസ്ഥാനത്തിൽ പോലീസ് സംരക്ഷണം ഏർപ്പെടുത്താതിരിക്കാൻ പ്രതികൾക്ക് എന്തെങ്കിലും കാരണം കാണിക്കാനുണ്ടെങ്കിൽ അത് ബോധിപ്പിക്കുന്നതിനായി കേസ് 12.10.2020-ലേക്ക് വെച്ചു.\n12.10.2020 തീയതി രണ്ടാം എതിർകക്ഷിക്കു (മരണമടഞ്ഞ രാജൻ) വേണ്ടി മറ്റൊരു അഭിഭാഷകൻ പുതിയ വക്കാലത്ത് ഫയൽ ചെയ്തു. പോലീസ് സംരക്ഷണത്തിനുള്ള ഹർജിയിൽ പ്രതിഭാഗത്തിനു തടസം ബോധിപ്പിക്കുന്നതിനായി കേസ് 15.10.2020-ലേക്ക് മാറ്റി. 15.10.2020-ാം തീയതി രണ്ടാം എതിർകക്ഷി രാജൻ പോലീസ് സംരക്ഷണത്തിനുള്ള ഹർജിയിൽ ആക്ഷേപവും അന്യായത്തിലുള്ള പത്രികയും ഫയൽ ചെയ്തു. വാദം കേൾക്കുന്നതിനായി കേസ് അടുത്ത ദിവസത്തേക്ക് മാറ്റി.\n16.10.2020-ാം തീയതി വാദം കേട്ടതിനു ശേഷം ഓർഡർ പറയുന്നതിനായി കേസ് 21.10.2020-ലേക്ക് പോസ്റ്റ് ചെയ്തു. ഇതിനിടയിൽ രാജൻ (രണ്ടാം എതിർകക്ഷി) തത്സ്ഥിതി പുനഃസ്ഥാപനത്തിനുള്ള IA No.05/2020 ഹർജിയിലെ 16.06.2020-ാം തീയതിയിലെ ഉത്തരവിനെതിരെ നെയ്യാറ്റിങ്കര സബ് കോടതിയിൽ CMA No.26/20 ആയി അപ്പീൽ ഫയൽ ചെയ്തു. അപ്പീലിലെ എതിർകക്ഷികൾ ഹാജരാകുന്നതിനായി നോടീസയക്കാൻ ഉത്തര വിട്ടുകൊണ്ട് 11.11.2020-ാം തീയതിയിലേക്ക് അപ്പീൽ പോസ്റ്റ് ചെയ്തു. 21.10.2020-ാംതീയതി കേസ് പരിഗണിച്ച മുൻസിഫ് കോടതി, അഡ്വേക്കറ്റ് കമ്മീഷണറുടെ റിപ്പോർടിനെതിരെ രണ്ടാം പ്രതി (രാജൻ) സാരമായ ആരോപണം ഉന്നയിച്ചിരിക്കുന്നതിനാൽ പ്രതിക്കുവേണ്ടി കമ്മീഷണറെ വിസ്തരിക്കുന്നതിനായി 28.10.2020-ലേക്കും തുടർന്ന്\n10.11.2020-ലേക്കും പോസ്ട് ചെയ്തു. 10.11.2020-ാം തീയതി രണ്ടാം പ്രതി അഡ്വേക്കറ്റ് കമ്മീഷണറെ വിസ്തരിക്കുകയും വാദം കേൾക്കുന്നതിനായി ആയി 12.11.2020-ലേക്ക് കേസ് മാറ്റുകയും വാദം കേട്ടതിനു ശേഷം പോലീസ് സംരക്ഷണത്തിനുള്ള ഹർജിയിൽ ഉത്തരവ് പറയുന്നതിനായി 17.11.2020-ലേക്കും തുടർന്ന് 25.11.2020-ലേക്കും 02.12.2020-ലേക്കും 09.12.2020-ലേക്കും 11.12.2020-ലേക്കും 15.12.2020-ലേക്കും മാറ്റുകയും 15.12.2020-ാം തീയതി അഡ്വേക്കറ്റ് കമ്മീഷണറുടെ സാന്നിധ്യത്തിൽ തൽസ്ഥിതി പുനഃസ്ഥാപിക്കുന്നതിനും പ്രസ്തുത പ്രവർത്തിക്ക് പോലീസ് സംരക്ഷണം നൽകുന്നതിനും ഉത്തരവിടുകയും നിർവഹണ റിപ്പോർട്ട് സമർപ്പിക്കുന്നതിനായി കേസ് 22.12.2020-ലേക്ക് പോസ്റ്റ് ചെയ്തു.\nഇതിനിടയിൽ അപ്പീൽ 11.11.2020 തീയതിയും 11.12.2020 തീയതിയും സബ് കോടതി പരിഗണിച്ചെങ്കിലും അപ്പീൽ ഹർജിയിലെ നാലാം എതിർകക്ഷിക്ക് നോടീസ് പൂർണ്ണമല്ലാത്തതിനാൽ അപ്പീലിലും സ്റ്റേ പെറ്റീഷനിലുമുള്ള വാദം കേൾക്കുന്നത് നീണ്ടു. അപ്പീൽ 16.02.2021-ാം തീയതിയിലേക്കാണു അവധിക്ക് വെച്ചിരിക്കുന്നത്.അന്യായം എ പട്ടിക ഭൂമിയിലുള്ള അനധികൃത നിർമ്മാണങ്ങൾ പൊളിച്ചുനീക്കി തൽസ്ഥിതി പുനഃസ്ഥാപിക്കുന്ന പ്രവൃത്തി പോലീസ് സംരക്ഷണത്തോടെ 22.12.2020-ാം തീയതി നിർവ്വഹിക്കുമെന്ന് അറിയിച്ചു കൊണ്ട് രണ്ടാം എതിർകക്ഷിയുടെ (രാജൻ) അഭിഭാഷകനു അഡ്വേക്കറ്റ് കമ്മീഷണർ 18.12.2020-ാം തീയതി നോടീസ് നൽകുകയും അതിന്റെ പകർപ്പ് അന്നേ ദിവസം തന്നെ കോടതിയിൽ ഫയൽ ചെയ്യുകയും ചെയ്തിരുന്നു.\nനോടീസ് കിട്ടിയതിന്റെ അടുത്ത പ്രവൃത്തി ദിവസം 21.12.2020-ാം തീയതി തന്നെ രാജൻ, മുൻസിഫ് കോടതിയുടെ തത്സ്ഥിതി പുനസ്ഥാപിക്കുന്നതിനുള്ള ഹർജിയിലെ(IA No.5/2020) 16.06.2020-ാം തീയതിയിലെ ഉത്തരവിനെതിരെ നെയ്യാറ്റിൻകര സബ് കോടതിയിൽ നൽകിയ അപ്പീലും (CMA No.26/2020) സ്റ്റേ പെറ്റീഷനും വേഗം തീർപ്പാക്കുന്നതിനും അതുവരെ മുൻസിഫ് കോടതിയുടെ 16.06.2020 തീയതിയിലെ ഉത്തരവ് സ്റ്റേ ചെയ്യണമെന്നുമാവശ്യപ്പെട്ട് ഹൈക്കോടതിയിൽ OP(C) No. 1988/2020 ഫയൽ ചെയ്തു. കേസ് 22.12.2020-ാം തീയതി ഉച്ചയ്ക്ക് ശേഷം പരിഗണിച്ച ഹൈക്കോടതി എതിർകക്ഷികൾക്ക് നോടീസ് ഉത്തരവിടുകയും മുൻസിഫ് കോടതിയുടെ 16.06.2020-ലെ ഉത്തരവ് 15.01.2021-ാം തീയതി വരെ സ്റ്റേ ചെയ്തുവെങ്കിലും അപ്പോഴേക്കും ദുരന്തം സംഭവിച്ചു കഴിഞ്ഞിരുന്നു.\nഅനധികൃത നിർമ്മാണം നീക്കം ചെയ്യാൻ നിശ്ചയിച്ച ദിവസം 22.12.2020-ാം തീയതി കേസ് മുൻസിഫ് കോടതിയുടെയും പരിഗണനയ്ക്ക് വന്നിരുന്നു. ഹൈക്കോടതിയിൽ OPC ഫയൽ ചെയ്തിട്ടുണ്ട് എന്ന രണ്ടാം പ്രതി(രാജൻ)യുടെ അഭിഭാഷകന്റെ സബ്മിഷന്റെ അടിസ്ഥാനത്തിൽ തത്സ്ഥിതി പുനഃസ്ഥാപന പ്രവർത്തി 04.01.2021-ാം തീയതി വരെ സ്റ്റേ ചെയ്തിരുന്നു. ഈ സ്റ്റേ ഉത്തരവാണ് അഡ്വേക്കറ്റ് കമ്മീഷണറെയും പോലീസിനെയും അവർ വഴിവിട്ട് വാദിയുടെ സ്വാധീനത്തിനു വഴങ്ങി ഒഴിപ്പിക്കൽ നടപടികൾക്കു മുതിർന്നുവോയെന്ന സംശയത്തിന്റെ പുകമറയ്ക്കുള്ളിലാക്കുന്നത്.\nമുൻസിഫ് കോടതിയുടെ തന്നെ 04.01.2021 വരെ ഒഴിപ്പിക്കൽ നടപടി മാറ്റിവെക്കുന്നതിനുള്ള ഉത്തരവ് അവഗണിച്ചുകൊണ്ടാണോ അഡ്വേക്കറ്റ് കമ്മീഷണർ 22.12.2020-ാം തീയതി പോലീസ് സംരക്ഷണത്തോടെ അന്യായം എ പട്ടിക ഭൂമിയിൽ പോയതും ദാരുണസംഭവങ്ങൾക്കിടയായതും?\nIA No.8/2020, IA No.10/2020 ഹർജികളിലെ 15.12.2020 തീയതിയിലെ ഉത്തരവ് പ്രകാരം കോടതിയുടെ താല്ക്കാലിക ഇഞ്ചങ്ങ്ഷൻ ഉത്തരവ് ലംഘിച്ചുകൊണ്ട് അന്യായപ്പട്ടിക ഭൂമിയിൽ നടത്തിയ അനധികൃത നിർമ്മാണങ്ങൾ (രാജനും കുടുംബവും താമസിക്കുന്ന ഷെഡ്) നീക്കം ചെയ്ത് തത്സ്ഥിതി പുനഃസ്ഥാപിക്കൽ പ്രവൃത്തി 22.12.2020-ാം തീയതി നടത്തുവാൻ നിശ്ചയിച്ചുകൊണ്ട്18.12.2020-നു അഡ്വേക്കറ്റ് കമ്മീഷണർ കേസിലെ ഇരുഭാഗം അഭിഭാഷകർക്ക് നോടീസ് നല്കുകയും നോടീസ് നടത്തിയതിന്റെ പകർപ്പും മെമോയും അന്നേ ദിവസം തന്നെ കോടതിയിലും ഫയൽ ചെയ്തിരുന്നു. കേസ് 22.12.2020-ാം തീയതി രാവിലെ മുൻസിഫ് കോടതി പരിഗണിക്കുമ്പോൾ അഡ്വേക്കറ്റ് കമ്മീഷണർക്കു വേണ്ടി മറ്റൊരു അഡ്വേക്കറ്റ് ഹാജരാകുകയും അന്നേ ദിവസം തൽസ്ഥിതി പുനഃസ്ഥാപന പ്രവൃത്തി നിർവ്വഹിക്കുമെന്ന വിവരവും കോടതിയുടെ ശ്രദ്ധയിൽ പെടുത്തിയിരുന്നു.\nരണ്ടാം പ്രതി രാജന്റെ അഭിഭാഷകൻ ഹൈക്കോടതിയിൽ ഒപിസി ഫയൽ ചെയ്ത വിവരവും നെയ്യാറ്റിൻകര സബ് കോടതിയിൽ ഫയൽ ചെയ്ത അപ്പീൽ 16.02.2021-നു പരിഗണിക്കുമെന്നും അതുവരെ തൽസ്ഥിതി പുനഃസ്ഥാപന പ്രവൃത്തി തടഞ്ഞുവെക്കണമെന്നും ആവശ്യപ്പെട്ടു ഹർജി (I.A. No.19/2020) ഫയൽ ചെയ്തിട്ടുണ്ടെന്നും ആയതനുവദിക്കണമെന്നും അപേക്ഷിച്ചു.\nമുൻസിഫ് ഓപൺ കോടതിയിൽ അത് സംബന്ധിച്ച് എന്തെങ്കിലും ഉത്തരവു പറയുകയോ പ്രവൃത്തി നിർത്തിവെക്കുന്നതിനു കമ്മീഷണർക്ക് വാക്കാൽ നിർദ്ദേശം നൽകുകയോ ചെയ്തിട്ടില്ല. ഹർജികളിൽ വാദം കേട്ടതിനു ശേഷം സിവിൽ കോടതികളിൽ സാധാരണഗതിയിൽ ഓപൺ കോടതിയിൽ ഉത്തരവു പറയാറില്ല. അത് കോടതി പിരിഞ്ഞതിനു ശേഷം ‘എ’ ഡയറി പ്രൊസീഡിങ്ങ്സിൽ രേഖപ്പെടുത്തുമ്പോഴാണ് അഭിഭാഷകർക്കും കക്ഷികൾക്കും അറിയുവാൻ കഴിയുക.\n22.12.2020-ാം തീയതി ഉച്ചയ്ക്ക് കോടതി പിരിഞ്ഞത് ഏകദേശം ഒന്നര മണിക്കാണ് എന്നാണ് അന്ന് കേസിൽ ഹാജരായ അഭിഭാഷകരിൽ നിന്നും അറിയാൻ കഴിഞ്ഞത്.തൽസ്ഥിതി പുനഃസ്ഥാപന നടപടി നിർത്തിവെക്കണമെന്നാവശ്യപ്പെട്ട് പ്രതി നൽകിയ IA.No.19/2020-ലാണെങ്കിൽ ഉത്തരവൊന്നും പാസാക്കിയിട്ടുമില്ല. ഹൈക്കോടതിയിൽ ഒപിസി ഫയൽ ചെയ്തിട്ടുണ്ടെന്ന രണ്ടാം പ്രതിയുടെ അഭിഭാഷകന്റെ സബ്മിഷന്റെ അടിസ്ഥാനത്തിൽ മുൻസിഫ് സ്വമേധയാ നടപടികൾ 04.01.2021 വരെ നിർത്തിവെക്കുന്നതായാണു കോടതി നടപടിക്കുറിപ്പിൽ നിന്നും മനസ്സിലാകുന്നത്. ആ നടപടിക്കുറിപ്പ് ലഭ്യമാകുന്നതിനു മുമ്പെ ദുരന്തം സംഭവിച്ചിരുന്നു. ഒരു പക്ഷെ ദുരന്തം സംഭവിച്ചതറിഞ്ഞതിനു ശേഷം പശ്ഛാത്താപമായോ മുഖം രക്ഷിക്കുന്നതിനോ ആയണോ ആ ഉത്തരവിട്ടതെന്ന് അജ്ഞേയമാണ്.\nഎന്തായാലും വൈകി വന്ന ആ നിർത്തിവെക്കൽ ഉത്തരവ് പ്രതിക്ക് യാതൊരു ഗുണവും നൽകിയില്ലെന്ന് മാത്രമല്ല, കോടതിയുടെ മുൻ ഉത്തരവു നടപ്പിലാക്കാൻ ശ്രമിച്ച അഡ്വേക്കറ്റ് കമ്മീഷണർക്കും സംരക്ഷണം നൽകിയ പോലീസ് ഓഫീസർമാർക്കും അനാവശ്യമായ അപകീർത്തിക്ക് കാരണമാക്കി.\n22.12.2020 തീയതിയിലെ മുൻസിഫ് കോടതിയുടെ ഉത്തരവു മാത്രം വായിച്ചിട്ട് അഡ്വേക്കറ്റ് കമ്മീഷണർ അന്നേദിവസം തന്നെ നടപടികളുമായി മുന്നോട്ടുപോയതു പരഗണിച്ചാൽ ഒരു വേള അഡ്വേക്കറ്റ് കമ്മീഷണറെ ആരും സംശയിച്ചുപോകും. എന്നാൽ രേഖകൾ അവയുടെ കാലക്രമത്തിൽ വിലയിരുത്തുമ്പോൾ അത് അടിസ്ഥാനരഹിതമാണെന്ന് ബോധ്യപ്പെടും.\nകോടതി പ്രഥമ ദൃഷ്ട്യാ പരാതിക്കാരി വസന്തയുടെ ഉടമസ്ഥതയിലെന്ന് ബോധ്യപ്പെട്ട അന്യായ പട്ടിക ഭൂമികളിൽ അതിക്രമിച്ചു കടക്കരുതെന്നും നാശനഷ്ടങ്ങൾ വരുത്തരുതെന്നും നിരോധന ഉത്തരവു പുറപ്പെടുവിച്ചതിനു ശേഷമാണു അന്യായപ്പട്ടിക ഭൂമിയിൽ രാജൻ ഷെഡ് വെച്ചുകെട്ടി താമസം തുടങ്ങിയിരിക്കുന്നതെന്നാണു കമ്മീഷണറുടെ സ്ഥലപരിശോധനാ റിപ്പോർടുകളിൽ നിന്നും വ്യക്തമാകുന്നത്.\nകോടതിയിലെ കേസിനു മുമ്പാണു ഭൂമിയിൽ ഷെഡ് നിർമ്മിച്ചതെന്നും ഒന്നരവർഷമായി അതിലാണു താമസിച്ചു വരുന്നതെന്നും രാജൻ അവകാശപ്പെട്ടിരുന്നെങ്കിലും അത് തെളിയിക്കുന്ന ഒരു രേഖ പോലും ഹാജരാക്കാൻ രാജനു കഴിഞ്ഞിരുന്നില്ല. രാജന്റെ സുഹൃത്തുക്കളിൽ ചിലർ പരാതിക്കാരിയെ സ്ഥിരം ശല്യക്കാരിയായി വർണ്ണിച്ചു ചില മാധ്യമങ്ങളിൽ നല്കിയ സംഭാഷണത്തിൽ വ്യക്തമാക്കുന്നുണ്ട് ഒരു രാത്രി കൊണ്ടാണു രാജൻ പട്ടികഭൂമിയിൽ ഷെഡ് പണിതതെന്ന്.\nരാജന്റെ അഭിഭാഷകരെ കേട്ടതിനു ശേഷമാണ് അഡ്വേക്കറ്റ് കമ്മീഷണറുടെ സാന്നിധ്യത്തിൽ പോലീസ് സംരക്ഷണത്തോടെ ഷെഡ് നീക്കം ചെയ്ത് തൽസ്ഥിതി പുനഃസ്ഥാപിക്കുന്നതിനുള്ള ഉത്തരവിടുന്നത്.കേസിലെ രാജന്റെ പ്രധാന വാദങ്ങൾ അന്യായ പട്ടിക എ ഭൂമി പുറമ്പോക്കാണെന്നും വാദിക്ക് ഉടമസ്ഥാവകാശമില്ലെന്നും കുറച്ചു കാലമായി (ഒന്നര വർഷമെന്നാണു അവകാശപ്പെടുന്നതെന്ന് തോന്നുന്നു) രാജനും കുടുംബവും അവിടെ ഷെഡ് കെട്ടി താമസിച്ചു വരികയാണെന്നുമാണ്. 2020-ലെ പഞ്ചായത്ത് തെരഞ്ഞെടുപ്പിനുള്ള വോട്ടർ പട്ടികയിൽ രാജന്റെയും ഭാര്യയുടെയും വോട്ട് കിടക്കുന്നത് അമ്മയുടെ കൂടെ അമ്മ തുളസിയുടെ ഉടമസ്ഥതയിലുള്ള 9/249 നമ്പർ വീട്ടിലാണു. വാദി നൽകിയ കേസിൽ രാജനുള്ള സമൻസ് നൽകിയതും ഈ മേൽവിലാസത്തിലാണത്രെ. ഇപ്പോൾ താമസിച്ചിരുന്ന ഷെഡിൽ വൈദ്യുതിക്കും വെള്ളത്തിനും അപേക്ഷിക്കുന്നത് കേസ് ആരംഭിച്ചതിനു ശേഷമാണെന്നാണ് മനസ്സിലാകുന്നത്.\nമറ്റൊരു വാദം അന്യായപട്ടിക ഭൂമി നെട്ടത്തോട്ടം ലക്ഷം വീട് കോളനിയിലെ സർക്കാർ പുറമ്പോക്കായിരുന്നുവെന്നും അത് മറ്റാർക്കോ പതിച്ചു നൽകിയതാണെന്നും അത് കൈമാറ്റം ചെയ്യാൻ വിലക്കുണ്ടെന്നുമാണ്. വസന്ത അന്യായ ബി പട്ടിക ഭൂമി 1999-ലും അന്യായ എ പട്ടിക (രാജൻ ഷെഡ് വെച്ച് താമസിച്ചത്) 2006-ലും മുൻ ഉടമകളിൽ നിന്നും വിലകൊടുത്ത് തീറു വാങ്ങിയതാണ്. അതിനു നികുതി ഒടുക്കി വരുന്നതുമാണ്. ഭൂമി പതിവു നിയമം 1964 (Kerala Land Assignment Rules) റൂൾ 8 പ്രകാരം സർക്കാർ പതിച്ചു നൽകിയ ഭൂമി പിന്തുടർച്ചാവകാശമുള്ളതും ക്രയവിക്രയം ചെയ്യാവുന്നതുമാകുന്നു. എന്നാൽ 2009-ലെ ഭേദഗതി പ്രകാരം പതിവു ഭൂമികൾ 25 വർഷത്തേക്ക് കൈമാറ്റം ചെയ്യാൻ കഴിയില്ലെന്നാക്കിയെങ്കിലും ആ ചട്ടത്തിനു മുൻകാലപ്രാബല്യമില്ലെന്നും 24.01.2009-ാം തീയതിക്ക് ശേഷമുള്ള പട്ടയങ്ങൾക്കേ അതു ബാധകാമുകയുള്ളുവെന്ന് ബഹു: കേരള ഹൈക്കോടതി ജോബി മാത്യു വി. സ്റ്റേറ്റ് ഓഫ് കേരള (2019 (1) KHC 276) , ഭാസ്കരൻ പി.ആർ. വി. സ്റ്റേറ്റ് ഓഫ് കേരള (2010 KHC 6210) എന്നീ വിധിന്യായങ്ങളിലൂടെ വ്യക്തത വരുത്തിയിട്ടുള്ളതാണു. 2014-ൽ പതിവുഭൂമി കൈമാറ്റം ചെയ്യാമെന്ന വ്യവസ്ഥ പുനഃസ്ഥാപിച്ചിട്ടുണ്ട്.\nലക്ഷം വീടുകൾ 1972-ൽ എം.എൻ. ഗോവിന്ദൻ നായർ സംസ്ഥാന ഭവന വകുപ്പു മന്ത്രിയായിരിക്കുമ്പോൾ സംസ്ഥാനത്തെ ഭവനരഹിതരായവർക്ക് ഒരു ലക്ഷം വീടുകൾ നിർമ്മിച്ചു നൽകുന്നതിനുള്ള പദ്ധതിയാണു ലക്ഷം വീട് പദ്ധതി. പട്ടികജാതി കുടുംബങ്ങൾ മാത്രമായിരുന്നില്ല ലക്ഷം വീട് പദ്ധതിയുടെ ഗുണഭോക്താക്കൾ. ലക്ഷം വീട് പട്ടയം ലഭിച്ചത് കൈമാറിയത് കൈമാറ്റക്കാരന്റെ പേരിൽ പോക്കുവരവ് ചെയ്യാൻ വിസമ്മതിച്ച നടപടി, പട്ടയത്തിൽ കൈമാറ്റം നിരോധിച്ച് നിബന്ധന ഏർപ്പെടുത്താത്തിടത്തോളം അത് തെറ്റാണെന്ന് ഹൈക്കോടതി WPC No.26511/2015, WPC No.32522 of 2009 & WPC No..35453 of 2009 എന്നീ കേസുകളിൽ വിധിപറഞ്ഞിട്ടുള്ളതാണ്.\nപോലീസിൽ ഒരു വിഭാഗത്തിന്റെയും അധീശത്വവും ധാർഷ്ഠ്യവും നിറഞ്ഞ ശരീരഭാഷയും പൊതുജനങ്ങളോടുള്ള പെരുമാറ്റവും വിമർശിക്കപ്പെടേണ്ടതും തിരുത്തപ്പെടേണ്ടതുമാണ്. പോലീസിനോടുള്ള അസംതൃപ്തിയുടെ പേരിലോ രാഷ്ട്രീയമായ വൈരനിര്യാതനത്തിന്റെ പേരിലോ നിയമപരമായ നടപടിക്രമങ്ങൾ നിർവ്വഹിക്കുന്നതിനുള്ള ശ്രമങ്ങളെ സമ്മർദ്ദത്തിലാക്കി പിന്തിരിപ്പിക്കാനുള്ള ആത്മാഹുതി ഭീഷണികളെ മഹത്വവൽക്കരിക്കാൻ ശ്രമിച്ചാൽ അത് നിയമവാഴ്ചയിൽ അധിഷ്ഠിതമായ ഒരു സമൂഹത്തിനു ഒട്ടും അനുഗുണമായിരിക്കില്ല എന്നു മാത്രമല്ല, അത് തെറ്റായ കീഴ്വഴക്കങ്ങൾക്ക് വഴിയൊരുക്കും.\nആ ദമ്പതികളുടെ ദാരുണാന്ത്യത്തിലും ആ കുട്ടികളുടെ അനാഥത്വത്തിലും അവർ കടന്നുപോയ മെന്റൽ ട്രോമയിലും അതീവസങ്കടമുണ്ട്. പക്ഷെ അവിചാരിതമായ ദുരന്ത സന്ധികളിൽ ഒരാൾ ചതുരവടിവിൽ ഇങ്ങനെ പെരുമാറണം അങ്ങനെ ചെയ്യണമെന്നൊക്കെ പിന്നീട് വേണ്ടുവോളം ആലോചിച്ചു പറയുന്നതു പോലല്ല ആ സന്ദർഭത്തിൽ ഓരോരുത്തരുടെയും റിഫ്ലക്സ് ആക്ഷനുകൾ. സച്ചിൻ ടെൻഡുൽകർ ബോൾഡൗടായ സന്ദർഭങ്ങളിൽ ആ മണ്ടൻ ആ ബോൾ ഫ്രണ്ട് ഫൂടിൽ കളിക്കണമായിരുന്നു സ്ക്വയർ ഡ്രൈവ് .ചെയ്യണമായിരുന്നുവെന്നൊക്കെ ജീവിതത്തിലൊരിക്കൽ പാലും കാലിൽ പാഡു കെട്ടാത്ത ഞാൻ സോഫയിൽ ചാരിക്കിടന്ന് മാർക്കിടാറുണ്ട്.\nപെട്രോളൊഴിച്ച് ലൈറ്റർ കത്തിച്ച് ഭീഷണിപ്പെടുത്തുക എന്ന അവിവേകം ആരും അനുകരിക്കാതെ ഇരിക്കട്ടെ. പോലീസ് സേനയിലുള്ളവർക്ക് അത്തരം വൈകാരിക സന്ദർഭങ്ങൾ നയപരമായി കൈകാര്യം ചെയ്യാൻ കഴിയട്ടെ. ഭയം വിതച്ച്, അധീശത്വ ഭാഷയിലൂടെ നിയമവാഴ്ച ഉറപ്പുവരുത്താമെന്ന തിടുക്കം നിയമപാലകരും ന്യായാധിപരും ഉപേക്ഷിക്കട്ടെ!\nAdv Ashkar Khader\nPrevious article“ഗാർഡിയൻ” ആരും കൈവയ്ക്കാത്ത മോഡൽ കുറ്റാന്വേഷണകഥ\nNext articleഗ്ലാമർ ഹോട്ട് ലുക്കിൽ മംമ്ത മോഹൻദാസ്


Throwback Thursday: Once Aishwarya Rai Fans Trolled Jaya Bachchan, Here's Why | ഐശ്വര്യ റായിയുടെ പേരില് അമ്മായിയമ്മയ്ക്ക് കേള്‍ക്കേണ്ടി വന്ന വിമര്‍ശനം; മരുമകളെ പുകഴ്ത്തി ജയ അന്ന് കുടുങ്ങി - Malayalam Filmibeat\n| Published: Thursday, December 23, 2021, 19:57 [IST]\n2007 ലായിരുന്നു ബച്ചന് കുടുംബത്തിലേക്ക് ലോകസുന്ദരിയും നടിയുമായ ഐശ്വര്യ റായി എത്തുന്നത്. അഭിഷേക് ബച്ചനുമായിട്ടുള്ള വിവാഹം കഴിഞ്ഞ് താരകുടുംബത്തിലേക്ക് പ്രവേശിച്ച ഐശ്വര്യ അന്ന് മുതലിങ്ങോട്ട് നല്ലൊരു മരുമകളായി കഴിയുകയാണ്. പല വേദികളിലും ഐശ്വര്യ റായിയെ പോലൊരു മരുമകളെ കിട്ടിയതിന്റെ സന്തോഷം അമ്മായിയമ്മ ജയ ബച്ചന് പങ്കുവെച്ചിട്ടുണ്ട്. നല്ലൊരു ഭാര്യയും അമ്മയും മരുമകളുമൊക്കെയാണ് ഐശ്വര്യ എന്നാണ് ജയ പറഞ്ഞിട്ടുള്ളത്.\nപല വേദികളിലും ഐശ്വര്യ റായി ജയയുടെ തോളില് ചാരി കിടക്കുന്ന ചിത്രങ്ങളൊക്കെ പുറത്ത് വന്നിരുന്നു. നല്ലൊരു അമ്മയും മകളുമാണെന്ന് പല അവസരങ്ങളിലും ഇരുവരും തെളിയിച്ചു. അതേ സമയം സ്വന്തം സാരി പോലും അങ്ങോട്ടും ഇങ്ങോട്ടും മാറി മാറി ഉടുക്കുക പോലും ഇവര് ചെയ്യാറുണ്ടെന്നാണ് ആരാധകര് കണ്ടുപിടിച്ചിരിക്കുന്നത്. ഒരിക്കല് കരണ് ജോഹറിന്റെ പരിപാടിയില് പങ്കെടുക്കവേ ജയ പറഞ്ഞ കാര്യങ്ങളാണ് ഇപ്പോള് വൈറലാവുന്നത്.\nമരുമകളെ കുറിച്ചുള്ള കരണിന്റെ ചോദ്യത്തിന് ഐശ്വര്യ വളരെ സ്‌നേഹമുള്ളവള് ആണെന്നും താന് അവളെ ഒത്തിരി സനേഹിക്കുന്നുണ്ടെന്നുമാണ് ജയ പറഞ്ഞത്. ഞങ്ങളെല്ലാവരും ഒരുമിച്ചിരിക്കുമ്പോള് അവള് തള്ളി കയറി വരുന്നത് ഞാന് ഒരിക്കലും കണ്ടിട്ടില്ല. പുറകില് നില്‍ക്കാന് ഇഷ്ടപ്പെടുന്ന അവളുടെ ആ ഗുണം എനിക്ക് ഒത്തിരി ഇഷ്ടപ്പെട്ടു. അവള് വളരെ നിശബ്ദയാണ്. എല്ലാ കാര്യങ്ങളും ശ്രദ്ധിക്കും. സ്വയം ഓരോന്നും ഏറ്റെടുക്കും. മനോഹരമായ കാര്യം അവള് കുടുംബവുമായി വല്ലാതെ ഇണങ്ങി ചേര്‍ന്നു എന്നതാണ്. ഞങ്ങളുടെ നല്ല സുഹൃത്തുക്കള് ആരാണെന്ന് അവള്‍ക്ക് അറിയാം.\nടൊവിനോയ്ക്ക് തന്നെ തേടി വന്ന ആ ഭാഗ്യം ഉപേക്ഷിക്കേണ്ടി വന്നു; ബോളിവുഡിലെ അവസരം നഷ്ടപ്പെട്ടതിനെ കുറിച്ച് താരം\nമരുമകള് എപ്പോഴും പിന്നില് നില്‍ക്കട്ടേ എന്ന തോന്നലുണ്ടാക്കുന്ന ജയ ബച്ചന്റെ ഈ മറുപടികള് ഐശ്വര്യ റായിയുടെ ആരാധകര്‍ക്ക് അത്ര പിടിച്ചില്ല. പിന്നീട് ജയ പറഞ്ഞ ഓരോ കാര്യങ്ങളും വെച്ച് ആരാധകര് ട്രോളാന് തുടങ്ങി. വളരെ മോശം അമ്മായിയമ്മമാരെ ഇങ്ങനെ ചിന്തിക്കുകയുള്ളു എന്ന് തുടങ്ങി അനേകം കമന്റുകളായിരുന്നു ഇതിന് താഴെ വന്നത്. എന്നാല് ഐശ്വര്യ റായിയെ പുകഴ്ത്തി പറഞ്ഞിട്ടുള്ള ജയയുടെ ഒരു പ്രസംഗവും വൈറലായിരുന്നു. 'ഇന്ന് ഞാന് വീണ്ടും ഒരു അമ്മായിയമ്മ ആവാന് പോവുകയാണ്. മഹത്തായ മൂല്യങ്ങളുള്ള ഒത്തിരി മാന്യതയും മനോഹരമായ പുഞ്ചിരിയും ഉള്ള ഒരു സുന്ദരിയായ പെണ്‍കുട്ടിയാണ് മരുമകള്. ഞങ്ങളുടെ കുടുംബത്തിലേക്ക് നിന്നെ സ്വാഗതം ചെയ്യുകയാണ്. ഐ ലവ് യു എന്നുമായിരുന്നു ജയ അന്ന് പറഞ്ഞത്.\nThrowback Thursday: Once Aishwarya Rai Fans Trolled Jaya Bachchan, Here's Why\nStory first published: Thursday, December 23, 2021, 19:57 [IST]


റമദാന്‍കാലത്ത് സുകൃതം പൂക്കുന്ന ഉമ്മമരങ്ങള് – Ramadan\nHome Ramadan Feature\nറമദാന്‍കാലത്ത് സുകൃതം പൂക്കുന്ന ഉമ്മമരങ്ങള്\nin Ramadan Feature\n‘ഓരോ റമദാന് വരുമ്പോഴും എന്റെ മനസ്സില്‍നിറയെ കുട്ടിക്കാലമാണുള്ളത്. അതിര്‍വരുമ്പുകളില്ലാത്ത സ്‌നേഹമാണ് അന്നനുഭവിച്ചത്. എന്റെ നാട്ടിലെ മുസ്‌ലിം വീടുകളില്‍നോമ്പുതുറ വിഭവങ്ങള്‍ഒരുക്കുന്നത് കാത്തിരുന്ന കുട്ടിക്കാലം എനിക്കുണ്ടായിരുന്നു. അത്, വിളമ്പിത്തരുന്നതില്‍ആഹ്ലാദിച്ചിരുന്ന നിരവധി ഉമ്മൂമ്മമാരാണ് എന്റെ മനസ്സില്‍നിറഞ്ഞു നില്‍ക്കുന്നത്.’ (മുരുകന് കാട്ടാക്കട, മാധ്യമം ദിനപ്രത്രം, ജൂലൈ 15, 2015)\n‘ഔപചാരികതകളില്ലാതെ മുസ്‌ലിം വീടുകളില്‍നോമ്പുതുറന്നു നടന്ന കുട്ടിക്കാലമായിരുന്നു എന്റേത്. ക്ഷണിക്കാതെതന്നെ നോമ്പുതുറക്കാന് നേരമാവുമ്പോഴേക്കും അയല്‍വീടുകളില്‍കൂട്ടുകാരോടൊപ്പം കയറിച്ചെല്ലും. അവിടെ നിറഞ്ഞസന്തോഷത്തോടെ പലഹാരങ്ങള്‍വിളമ്പിത്തന്ന ഉമ്മമാര്‍ഉണ്ടാവും. പള്ളനിറച്ച് തരിക്കഞ്ഞിയും പലഹാരങ്ങളും തിന്നുമ്പോള്‍പിന്നെയും പിന്നെയും വിളമ്പി സ്‌നേഹം പ്രകടിപ്പിക്കുകയായിരുന്നു അവര്.’ (എസ്. ശ്രീജിത്ത് ഐ പി എസ്, മാധ്യമം ദിനപ്പത്രം, ജൂലൈ 9, 2015)\nഅത്താഴ നഷ്ടത്തിന്റെ നോമ്പോര്‍മ\nറമദാന് ഓര്‍മകളിലെ മുസ്ഹഫ് കെട്ടുകാരന്\nസൗദി പ്രവാസി റമദാന് ആസ്വദിക്കുകയാണ്\n‘നബീസുമ്മയുടെ വെള്ളപ്പത്തിന്റെയും കോഴിക്കറിയുടെയും സ്വാദ് ഒന്നുവേറെത്തന്നെയാണ്. അതിന്റെ രഹസ്യം മറ്റൊന്നുമല്ല നബീസുമ്മയുടെ സ്‌നേഹവും വാത്സല്യവും ചേരുവയായി ചേര്‍ത്തിട്ടുണ്ട് എന്നതാണ്. എന്റെ മുടിയിഴകളില്‍കൈയ്യോടിച്ചിട്ട് ചോദിക്കും; മോന് സുഖോക്കെയാണോ? എത്ര ജോലിത്തിരക്കുണ്ടേലും ഇതിലെയൊക്കെവരണോട്ടോ എന്ന്. വാത്സല്യനിധിയായ നബീസുമ്മ ഇന്നില്ല. റമദാന് നിലാവുദിക്കുമ്പോള്‍നബീസുമ്മയുടെ മുഖം ഞാന് ദര്‍ശിക്കും. വാത്സല്യവും സ്‌നേഹവും സഹജീവികള്‍ക്ക് നല്‍കിയ ഉമ്മ.’ (രേഖ വള്ളത്തൂവല്, മാധ്യമം ദിനപ്പത്രം, ജൂലൈ 16, 2015)\n‘പെരിങ്ങോട്ടുകരയിലെ എന്റെ ബാല്യകാല ജീവിതത്തിന് നോമ്പിന്റെ ഗന്ധവും രുചിയുമൊക്കെഉണ്ടായിരുന്നു. വീടിന് തൊട്ടടുത്ത് അന്ന് ഞങ്ങളുടെ പ്രിയപ്പെട്ട ഐസുമ്മയുണ്ട്…. റമദാനില്‍തേങ്ങയരച്ചുണ്ടാക്കിയ മട്ടന് കറിയും പത്തിരിയുമായി ഐസുമ്മ ഞങ്ങളുടെ പടികയറിയെത്തുമ്പോള്‍നോമ്പിന്റെ രുചി ഹൃദ്യമായി അനുഭവപ്പെടും. പിന്നീട് ഐസുമ്മയും കുടുംബവും മറ്റൊരിടത്തേക്കു താമസം മാറിയപ്പോള്‍വല്ലാത്ത നഷ്ടബോധം തോന്നിയിരുന്നു. സ്‌നേഹിച്ചാല്‍പകരം ജീവിതം തന്നെ തിരിച്ചുതരുന്നവരാണ് മുസ് ലിം സഹോദരങ്ങളെന്ന തോന്നല്‍എന്നിലുറപ്പിച്ചത് ഐസുമ്മയും അവരുടെ കുടുംബവുമാണ്.’ (സി.എസ് ചന്ദ്രിക, ജൂലൈ 12, 2015)\nകേരളത്തിലെ സഹോദര സമുദായത്തില്‍പ്പെട്ട ചില പ്രമുഖരുടെ റമദാന് മാസക്കാലത്തെ നേരനുഭവങ്ങളുടെ ഓര്‍മ്മച്ചിത്രങ്ങളാണ് മേല്‍പ്രസ്താവിച്ചത്. കേരളത്തിന്റെ സാഹിത്യ-സാമൂഹ്യസേവനരംഗങ്ങളില് തങ്ങളുടേതായ ഇടം നേടിയ ഇവര്‍റമദാനിന്റെ നന്മയും അനുഗ്രഹങ്ങളും തങ്ങള്‍ക്കെങ്ങനെ അനുഭവവേദ്യമായി എന്നു വിവരിക്കുകയാണിവിടെ. മനസ്സില്‍എന്നെന്നും മനോഹര ഓര്‍മകളായി സൂക്ഷിക്കുന്ന തങ്ങളുടെ റമദാന് സ്മരണകളിലെല്ലാംവാത്സല്യനിധിയായ ഒരു ഉമ്മയുടെ അല്ലെങ്കില്‍ഉമ്മൂമമാരുടെ സ്‌നേഹമൃസണമായ സാന്നിധ്യമുണ്ട് എന്നതാണ് ഈ കുറിപ്പുകളിലെ തമ്മിലെ സമാനത. തങ്ങളുടെ റമദാന് ഓര്‍മ്മകളില്, വീടകങ്ങളിലെ ഉമ്മമാരുടെ സ്‌നേഹവാത്സല്യങ്ങള്‍പരാമര്‍ശിക്കപ്പെട്ടത് യാദൃശ്ചികമാവാം.\nറമദാനെ നന്മയുടെ പൂക്കാലമെന്നാണ് പരിചയപ്പെടുത്തുന്നത്. ഏറെ നന്മകള് ചെയ്യുന്ന ഈയൊരു മാസക്കാലയളവില് നന്മകള് മുസ്‌ലിം സമുദായത്തില് പരിമിതപ്പെട്ടുകൂടാ. വിശിഷ്യാ ബഹുമത സമൂഹത്തില് ജീവിക്കുന്ന നമ്മുടെ നന്മകള് സഹോദര സമുദായംഗങ്ങള്‍ക്ക് കൂടി അനുഭവവേദ്യമാകണം. റമദാനിന്റെ സുകൃതം ചിലര് പങ്കുവെച്ചത് വീടകങ്ങളിലെ ഉമ്മമാരുടെ ഹൃദ്യമായ ആതിഥേയത്വത്തിലൂടെയും സ്‌നേഹത്തില് ചാലിച്ച വിഭവങ്ങളിലൂടെയുമാണ്. റമദാനിന്റെ സുകൃതങ്ങള്‍സഹോദരസമുദായംഗങ്ങളെ വരെ ആഴത്തില്‍സ്വാധീനിക്കുംവിധം നന്മയുടെ പൂക്കാലങ്ങള്‍തീര്‍ക്കുന്നവരാണ് വീടകങ്ങളിലെ ഉമ്മമാര്.\nഇസ്‌ലാമിലെ ഏറ്റവും വ്യക്തിനിബദ്ധമായ ആരാധനയാണ് നോമ്പ്. ദൈവത്തിനു വേണ്ടി മാത്രം അന്നപാനീയങ്ങളും വികാരങ്ങളും നിയന്ത്രിക്കുന്ന വിശ്വാസി, മറ്റുള്ളവരില് നിന്നകന്ന് തന്നിലേക്കുള്‍ചേര്‍ന്ന് ദൈവവുമായി മാത്രമുള്ള സാമീപ്യത്തിന് ശ്രമിക്കുകയാണ് നോമ്പിലൂടെ. എന്നാല് അതിനു സാമൂഹ്യമുഖം നല്‍കുന്ന നിരവധി അനുബന്ധകര്‍മ്മങ്ങളും അതുപോലെ ഇസ്‌ലാം പ്രോത്സാഹിപ്പിക്കുന്നു. മറ്റുള്ളവരെ നോമ്പു തുറപ്പിക്കുന്നതും ദാനധര്‍മ്മങ്ങള് അധികരിപ്പിക്കുന്നതും സഹനമവലംബിക്കാനുള്ള ആഹ്വാനവും നോമ്പിന് സാമൂഹ്യ മാനം കൂടി നല്‍കുന്നുണ്ട്.\nനോമ്പുകാരനോടു ശണ്ഠ കൂടാനും വഴക്കടിക്കാനും വരുന്നവരോട് താന് നോമ്പുകാരനാണെന്ന് പ്രഖ്യാപിക്കണമെന്ന പ്രവാചകകല്‍പ്പന, നോമ്പിന്റെ നന്മ നോമ്പുകാരനില്‍നിന്ന് അപരനിലേക്കു കൂടി പകര്‍ന്നു നല്‍കുകയാണ്. അന്നപാനീയങ്ങളും ലോലവികാരങ്ങളും നിയന്ത്രിക്കുന്ന ആത്മനിയന്ത്രണത്തിന്റെയും സഹനത്തിന്റെയും സദ്ഫലം തന്നില്‍പരിമിതമാണെങ്കില്, തന്നോടു കൊമ്പുകോര്‍ക്കാന് വരുന്ന അപരനോടും ക്ഷമയവലംബിക്കുകവഴി നോമ്പിന്റെ സുകൃതം അപരനിലേക്കുകൂടി പകര്‍ന്നു നല്‍കുകയാണ്.\nനോമ്പിന് സാമൂഹ്യമാനം നല്‍കുന്ന മറ്റൊരു പുണ്യകര്‍മ്മം നോമ്പുതുറപ്പിക്കലാണ്. വലിയ പ്രതിഫലം വാഗ്ദാനം ചെയ്യപ്പെട്ട ഈ പുണ്യകര്‍മ്മത്തിന് നമ്മുടേതുപോലെ ബഹുസ്വര സമൂഹത്തില്‍മറ്റു ചില മാനങ്ങള്‍കൂടിയുണ്ട്. ഇതര സമുദായംഗങ്ങളിലേക്കു കൂടി ഈ മാസത്തിന്റെയും വ്രതത്തിന്റെയും സുകൃതങ്ങള്‍പകര്‍ന്നു നല്‍കുന്നുവെന്നതാണത്. മേല്‍സൂചിപ്പിച്ച ഓര്‍മ്മകളില്‍എല്ലാം റമദാനിന്റെ ആ നന്മകള്‍പ്രസരിക്കുന്നുമുണ്ട്. നോമ്പുകാരല്ലാത്തവരെയും നോമ്പു തുറപ്പിക്കുന്നതിലൂടെ പുണ്യം ലഭിക്കുമോ എന്ന ഫിഖ്ഹി നിയമത്തിലൂടെ നോക്കി കാണേണ്ടതല്ല ഈ വിഷയം. ഉദാത്തമായ മറ്റു പല സാമൂഹ്യ നന്മകള് മുന്നില് കണ്ടുള്ളതാകണം സഹോദര സമുദായത്തില്‍പ്പെട്ടവരെയും ഇഫ്താറിന് ക്ഷണിക്കുന്നതില്.\nഇസ്‌ലാമിന്റെ നന്മകള് ഇതര സഹോദരങ്ങള്‍ക്ക് അനുഭവവേദ്യമാക്കാന് കഴിയുന്ന ഒരവസരവും പാഴാക്കാതിരിക്കുകയാണ് ചെയ്യേണ്ടത്. ആ നന്മകള്‍പ്രസരിപ്പിക്കുന്നതില്‍വീടകങ്ങളിലെ ഉമ്മമാരുടെ പങ്ക് നിസ്തുലമാണ്. കുടുംബത്തിലേക്കു ഇഫ്താറിനും സല്‍ക്കാരങ്ങള്‍ക്കും സഹോദരസമുദായത്തില്‍പ്പെട്ട സുഹൃത്തുക്കളെ ക്ഷണിക്കുന്നതും കൊണ്ടുവരുന്നതും മക്കളും ഭര്‍ത്താക്കന്‍മാരുമൊക്കെയാണെങ്കിലും, റമദാന് എന്ന അനുഗ്രഹമാസത്തിന്റെ നന്മകള്‍ഈ അതിഥികള്‍ക്ക് ആഴത്തില്‍അനുഭവവേദ്യമാകുന്നത് ഈ ഉമ്മമാരുടെ വാത്സല്യത്തിലൂടെയും സ്‌നേഹത്തില്‍തീര്‍ത്ത വിഭവങ്ങളിലൂടെയുമാണ്. ആയുഷ്‌ക്കാലം മുഴുവന് മനസ്സില്‍സൂക്ഷിക്കുന്ന ഓര്‍മ്മകളായി ഇവര്‍അതിനെ സാക്ഷ്യപ്പെടുത്തുന്നത് അതു കൊണ്ടാണ്. ബഹുമതസമൂഹത്തിലെ നോമ്പുകാലത്തെ ഇത്ര മനോഹരമായ സുകൃതാനുഭവങ്ങളാക്കി മാറ്റുന്നതില്‍വീട്ടിലെ സ്ത്രീജനങ്ങളുടെ പങ്ക് ഒരുവേള പുരുഷന്‍മാരേക്കാള്‍കൂടുതലാണ്.\nപ്രദോഷത്തെ കുറിച്ച് പ്രതീക്ഷ പൂക്കുന്ന കാലം\nകുട്ടികളുടെ പരിശീലനക്കളരി കൂടിയാണ് റമദാന്\nby എം.ഐ അബ്ദുല് അസീസ്\nജീവിതരേഖ ശുദ്ധീകരിക്കാനുള്ള അവസരം\nവിശ്വാസികളാണ് പിശാചിനെ ചങ്ങലക്കിടേണ്ടത്


അതിര്‍ത്തി അടച്ചതിനാല് നടന്നുപോയി; കാട്ടുതീയില്‍പ്പെട്ട് രണ്ടു സ്ത്രീകൾ മരിച്ചു\nHomeകേരളംഅതിര്‍ത്തി അടച്ചതിനാല് നടന്നുപോയി; കാട്ടുതീയില്‍പ്പെട്ട് രണ്ടു സ്ത്രീകൾ മരിച്ചു\nതൊടുപുഴ: കേരള-തമിഴ്നാട് അതിർത്തിയിലെ തമിഴ്നാട്ടിലെ രാശിങ്ങാപുരം വണ്ണാൻ തുറക്ക് സമീപം കാട്ടുതീയിൽ പെട്ട രണ്ട് പേർ മരിച്ചു. തേനി രാശിങ്ങപുരം സ്വദേശികളായ ജയശ്രീ ( 37)കൃതിക (30) എന്നിവരാണ് മരിച്ചത്.[www.malabarflash.com]\nശാന്തൻപാറ പേതൊട്ടിക്ക് സമീപം ഏലത്തോട്ടത്തിൽ ജോലിക്ക് എത്തിയ ശേഷം ഞണ്ടാർ വനമേഖലയിൽ കൂടി തമിഴ്നാട്ടിലേക്ക് നടന്നുപോയ എട്ട് അംഗ സംഘമാണ് കാട്ടുതീയിൽ അകപ്പെട്ടത് .വിജയ് മണി ( 38) മഹേഷ് (27) യോഗേഷ് ( 30 ) ഒണ്ടു വീരൻ ( 40 )മഞ്ജു (27) ആനന്ദ് (28) എന്നിവരാണ് സംഘത്തിലുണ്ടായിരുന്നത് .പരിക്കേറ്റവരെ തേനി മെഡിക്കൽ കോളേജ് ആശുപത്രിയിൽ പ്രവേശിപ്പിച്ചു .\nചൊവ്വാഴ്ച വൈകുന്നേരം അഞ്ചരയോടെയാണ് അപകടം. ലോക്ക് ഡൗണ് പ്രഖ്യാപിച്ചത് കാരണം അതിര്‍ത്തി അടച്ചതിനാലാണ് പേതൊട്ടി ദളം -ഞണ്ടാർ മെട്ട് വഴി ഇവർ തമിഴ്നാട്ടിലേക്ക് നടന്നുപോയത്. തേവാരത്ത് നിന്നും 10 കിലോമീറ്റർ അകലെ കൊടും വനത്തിൽ വച്ച് സംഘം കാട്ടുതീയിൽ അകപ്പെടുകയായിരുന്നു.\niduki Kerala News Obituary ഇടുക്കി കേരളം


ക്യാംപിൽ പോലീസുകാർ ഫുട്ബോൾ കളിക്കുന്ന ദൃശ്യം ഫേസ്ബുക്ക് ലൈവിട്ട ഗ്രാമപഞ്ചായത്ത് അംഗത്തിന് ക്രൂര മർദനം . – Meddling Media\nക്യാംപിൽ പോലീസുകാർ ഫുട്ബോൾ കളിക്കുന്ന ദൃശ്യം ഫേസ്ബുക്ക് ലൈവിട്ട ഗ്രാമപഞ്ചായത്ത് അംഗത്തിന് ക്രൂര മർദനം .\nപരപ്പനങ്ങാടി: ക്യാംപിൽ പോലീസുകാർ ഫുട്ബോൾ കളിക്കുന്നത് വീഡിയോയിൽ പകർത്തി ലൈവിട്ട ഗ്രാമ പഞ്ചായത്ത് അംഗത്തിന് ക്രൂര മർധനം. മർദനത്തിൽ പരിക്കേറ്റ സുഹൈൽ അത്താണിക്കലിനെയും ഗ്രാമപഞ്ചായത്ത് ഡ്രൈവർ നിസാമുവിനെയും കോട്ടക്കൽ അൽമാസ് ആശുപത്രിയിൽ പ്രവേശിപ്പിച്ചു . ലോക്ഡൗൺ സമയത്ത് ഫുട്ബോൾ കളിക്കുന്നത് ശ്രദ്ധയിൽപെട്ട ഗ്രാമപഞ്ചായത്ത് അംഗം സുഹൈൽ അത്താണിക്കൽ ദൃശ്യം ഫേസ്ബുക്കിൽ ലൈവിടുകയായിരുന്നു . റോഡിൽ ഇറങ്ങുന്നവർക്കെതിരെ കർശന നടപടിയെടുക്കുന്ന പോലീസ് തന്നെ ഫുട്ബോൾ കളിക്കുന്നത് ശ്രദ്ധയിൽപെട്ടതിനെ തുടർന്നാണ് ലൈവിട്ടതെന്ന് സുഹൈൽ പറഞ്ഞു .\nതെന്നല പഞ്ചായത്തിലെ കമ്മ്യൂണിറ്റി കിച്ചൺ പ്രവർത്തനവുമായി ബന്ധപ്പെട്ട് പുറത്തിറങ്ങിയപ്പോൾ തൊട്ടടുത്തുള്ള പോലീസ് ക്യാമ്പിലേ ഗ്രൗണ്ടിൽ പോലീസ് ഏമാൻമാർ കൂട്ടം കൂടി ഫുട്ബോൾ കളിക്കുന്നത് കാണാനിടയായത് . ഇത് ലൈവിട്ട് തിരിച്ച് നടക്കുന്നതിനിടെ ഒരു പോലീസുകാരൻ പിന്നിൽ നിന്നും കഴുത്തിന് പിടിക്കുകയും മർദിക്കുകയും ചെയ്തു . പിന്നീട് പോലീസുകാർ കൂട്ടം ചേർന്ന് പഞ്ചായത്ത് ഓഫീസിൽ എത്തിയതായും സുഹൈൽ പറഞ്ഞു .\nവീഴാതിരിക്കാൻ സൈക്കിൾ ചവിട്ടി കൊണ്ടിരിക്കുക\nകോവിഡ് 19 വ്യാജ സന്ദേശം പ്രചരിപ്പിച്ച ബി.ജെ.പി.നേതാവിനെ വളഞ്ചേരി പോലീസ് അറസ്റ്റ് ചെയ്തു


Ranbir Kapoor- Alia Bhatt| റൺബീർ കപൂർ നല്ലൊരു ഫോട്ടോഗ്രാഫർ കൂടിയാണ്; തെളിവായി ആലിയ ഭട്ടിന്റെ ചിത്രങ്ങൾ| Ranbir Kapoor's ‘photography skills’ with proof of Alia Bhatt – News18 Malayalam\nHome » photogallery » film » RANBIR KAPOOR S PHOTOGRAPHY SKILLS WITH PROOF OF ALIA BHATT\nRanbir Kapoor- Alia Bhatt| റൺബീർ കപൂർ നല്ലൊരു ഫോട്ടോഗ്രാഫർ കൂടിയാണ്; തെളിവായി ആലിയ ഭട്ടിന്റെ ചിത്രങ്ങൾ\nമികച്ച ഫോട്ടോഗ്രാഫർ കൂടിയാണ് റൺബീർ കപൂർ.\n| January 07, 2022, 18:20 IST\nബോളിവുഡിലെ മികച്ച നടന്മാരിൽ ഒരാളാണ് റൺബീർ കപൂർ. എന്നാൽ മികച്ച നടൻ മാത്രമല്ല, മികച്ച ഫോട്ടോഗ്രാഫർ കൂടിയാണ് റൺബീർ കപൂർ. അതിനുള്ള തെളിവാണ് ആലിയ ഭട്ട് ഇന്ന് ഇൻസ്റ്റഗ്രാമിൽ പങ്കുവെച്ച ചിത്രങ്ങൾ.\nബോളിവുഡിലെ പ്രണയ ജോഡികളാണ് റൺബീറും ആലിയ ഭട്ടും. ഇരുവരും തമ്മിലുള്ള വിവാഹം അടുത്ത വർഷം ഉണ്ടാകുമെന്നാണ് സൂചന. ആലിയ ഭട്ടിന്റെ മനോഹര ചിത്രങ്ങളാണ് റൺബീർ കപൂർ ക്യാമറയിൽ ഒപ്പിയെടുത്തത്.\nകാമുകന്റെ ഫോട്ടോഗ്രഫി സ്കിൽ എന്ന പേരിലാണ് ആലിയ ഭട്ട് ചിത്രങ്ങൾ പങ്കുവെച്ചത്. ആലിയയുടെ പോസ്റ്റിന് റൺബീർ കപൂറിന്റെ അമ്മ നീതു കപൂർ കമന്റും ചെയ്തിട്ടുണ്ട്.\nനുണക്കുഴി ചിരിയോടുള്ള ആലിയ ഭട്ടിന്റെ ചിത്രങ്ങളാണ് റൺബീർ. ഇരുവരുടേയും പുതുവത്സര ആഘോഷത്തിനിടയിലുള്ള യാത്രയിലെ ചിത്രമാണ് ഇപ്പോൾ ആലിയ ഭട്ട് പങ്കുവെച്ചിരിക്കുന്നത്. കെനിയയിലായിരുന്നു താര ജോഡികളുടെ ന്യൂ ഇയർ ആഘോഷം.\nനേരത്തേയും റൺബീർ പകർത്തിയ സ്വന്തം ചിത്രങ്ങൾ ആലിയ ഭട്ട് പങ്കുവെച്ചിരുന്നു. 2017 മുതലാണ് ആലിയയും റൺബീർ കപൂറും പ്രണയത്തിലായത്. അയാൻ മുഖർജി സംവിധാനം ചെയ്യുന്ന ബ്രഹ്മാസ്ത്രയുടെ ചിത്രീകരണത്തിനിടയിലാണ് പ്രണയം മൊട്ടിട്ടത്.\nഅടുത്ത വർഷമാണ് ഇരുവരും ആദ്യമായി ഒന്നിക്കുന്ന ബ്രഹ്മാസ്ത്ര റിലീസ് ചെയ്യുന്നത്. സെപ്റ്റംബർ92022 നാണ് റിലീസ് ഡേറ്റ് തീരുമാനിച്ചിരിക്കുന്നത്. മൂന്ന് ഭാഗങ്ങളായി ഒരുക്കുന്ന ചിത്രത്തിന്റെ ആദ്യ ഭാഗമാണ് അടുത്ത വർഷം പുറത്തിറങ്ങുന്നത്.


ജെറ്റ്: ബാധ്യതകള് മാര്‍ഗതടസ്സമെന്ന് രജ്‌നീഷ് കുമാര് - FUTURE KERALA - Daily on Business Economy and Society\nനിക്ഷേപകര് പിന്മാറുന്നു; ജെറ്റിന്റെ ഓഹരി മൂല്യം 20 ശതമാനത്തോളം കുറഞ്ഞ് 122 രൂപയിലെത്തി\nന്യൂഡെല്‍ഹി: ഓഹരികള് ഏറ്റെടുക്കാന് ബിഡ്ഡുകള് സമര്‍പ്പിക്കേണ്ട അവസാന തീയതിയായ മെയ് 10 അടുത്തു വരുന്തോറും ജെറ്റ് എയര്‍വേയ്‌സിന്റെ സാധ്യതകള് മങ്ങിവരുന്നു. വായ്പാ ദാതാക്കളായ പൊതുമേഖലാ ബാങ്കുകള് കടം എഴുതിത്തള്ളില്ലെന്ന് ഉറപ്പായതോടെ ഇത്തിഹാദ് എയര്‍ലൈന്‍സും ടിപിജിയും അടക്കം തുടക്കത്തില് താല്‍പ്പര്യം കാട്ടിയിരുന്ന കമ്പനികളും പിന്നോട്ട് വലിയുന്നെന്നാണ് സൂചന. ഇതോടെ കമ്പനി പാപ്പരത്ത കോടതിയിലേക്ക് വലിച്ചിഴക്കപ്പെടാനുള്ള സാധ്യത വര്‍ധിച്ചു. ജെറ്റിന്റെ ഓഹരി ലേലത്തിലും നടപടിക്രമങ്ങളിലും നിലവിലെ കടബാധ്യത വലിയ മാര്‍ഗതടസ്സമായിരിക്കുകയാണെന്ന് പ്രധാന വായ്പാ ദാതാവായ എസ്ബിഐയുടെ ചെയര്‍മാന് രജ്‌നീഷ് കുമാര് പ്രതികരിച്ചു. ‘ബാധ്യതകളും നഷ്ടവും ഗണ്യമായ തോതിലുണ്ട്. ഈ ബാധ്യതകള് എങ്ങനെ തീര്‍ക്കുമെന്നതും ഭാവിയില് ലാഭകരമായി പറക്കാനാവുമോ എന്നതുമടക്കമുള്ള ചോദ്യങ്ങളാണ് നിക്ഷേപകരായി പരിഗണിക്കപ്പെടുന്നവരുടെ മനസിലുള്ളത്,’ അദ്ദേഹം വ്യക്തമാക്കി.\nനിക്ഷേപകരുടെ താല്‍പ്പര്യക്കുറവിന്റെ പശ്ചാത്തലത്തില് ഓഹരി വിപണിയിലും കമ്പനി നഷ്ടം നേരിടുകയാണ്. പത്ത് വര്‍ഷത്തിനിടെയിലെ ഏറ്റവും താഴ്ന്ന മൂല്യത്തിലേക്ക് ജെറ്റിന്റെ ഓഹരികള് കൂപ്പുകുത്തി. ഇന്നലെ മാത്രം ജെറ്റിന്റെ ഓഹരി മൂല്യം 20 ശതമാനത്തോളം കുറഞ്ഞ് 122 രൂപയിലെത്തി.\nവിമാനക്കമ്പനിയുടെ തകര്‍ച്ചയെ തുടര്‍ന്ന് തൊഴില് നഷ്ടമായവര്‍ക്ക് ജോലി നല്‍കണമെന്നാവശ്യപ്പെട്ട് ജെറ്റ് എയര്‍വേയ്‌സ് മാനേജ്‌മെന്റ് മറ്റ് എയര്‍ലൈനുകളുമായി ചര്‍ച്ച നടത്തി. പതിനഞ്ചില് പരം കമ്പനികളുമായാണ് ചര്‍ച്ച നടത്തിയത്. തൊഴില് നഷ്ടമായവര്‍ക്ക് ജോലി നല്‍കാന് തയ്യാറാണെന്ന് ടാറ്റയും സിംഗപ്പൂര് എയര്‍ലൈന്‍സും ചേര്‍ന്ന് പ്രവര്‍ത്തിപ്പിക്കുന്ന വിസ്താര അറിയിച്ചു. 100 പൈലറ്റുമാരെയും 400 കാബിന് ക്രൂവിനെയും വിസ്താര ഏറ്റെടുക്കും. 100 പൈലറ്റുമാര് ഉള്‍പ്പെടെ 500 ജീവനക്കാര്‍ക്ക് സ്‌പൈസ് ജെറ്റ് നിയമനം നല്‍കിയിട്ടുണ്ട്.\nTags:\tJet Airways, Rajnish kumar


കേന്ദ്ര മന്ത്രി അനില് മാധവ് ദവെ അന്തരിച്ചു – Chandrika Daily\nBy chandrika Thursday May 18, 2017 04:28 am\nകേന്ദ്ര മന്ത്രി അനില് മാധവ് ദവെ അന്തരിച്ചു\nന്യൂഡല്‍ഹി: കേന്ദ്ര പരിസ്ഥിതി സഹമന്ത്രി അനില് മാധവ് അന്തരിച്ചു. 61 വയസ്സായിരുന്നു. മരണകാരണം ഇതുവരെ വ്യക്തമായിട്ടില്ല. പ്രധാനമന്ത്രി നരേന്ദ്രമോദി അനില്‍മാധവ് ദവെയുടെ വിയോഗത്തില് അനുശോചിച്ചു. ഇന്നലെ ചേര്‍ന്ന…\nന്യൂഡല്‍ഹി: കേന്ദ്ര പരിസ്ഥിതി സഹമന്ത്രി അനില് മാധവ് അന്തരിച്ചു. 61 വയസ്സായിരുന്നു. മരണകാരണം ഇതുവരെ വ്യക്തമായിട്ടില്ല.\nപ്രധാനമന്ത്രി നരേന്ദ്രമോദി അനില്‍മാധവ് ദവെയുടെ വിയോഗത്തില് അനുശോചിച്ചു.\nഇന്നലെ ചേര്‍ന്ന കേന്ദ്ര മന്ത്രിസഭായോഗത്തില് ദവെ പങ്കെടുത്തിരുന്നു.\nമധ്യപ്രദേശിലെ ഉജ്ജയ്നിലെ ബഡ്നാഗറില് 1956-ല് ജനിച്ച സ്വദേശിയായ ദവെ ആര്.എസ്.എസിലൂടെയാണ് രാഷ്ട്രീയത്തിലെത്തിയത്.\n2009 മുതലാണ് മധ്യപ്രദേശില് നിന്ന് രാജ്യസഭാ എം.പിയായി തെരഞ്ഞെടുക്കപ്പെട്ടത്. കേന്ദ്ര സര്‍ക്കാറിന്റെ ജലവിഭവ കമ്മിറ്റി, വിവര-സംപ്രേഷണ വകുപ്പ് ഉപദേശക കമ്മിറ്റി തുടങ്ങിയവയില് അംഗമായിരുന്നു. കഴിഞ്ഞ വര്‍ഷത്തെ മന്ത്രിസഭാ വിപുലീകരണത്തിലാണ് കേന്ദ്ര മന്ത്രിസഭയില് ഇടംനേടിയത്.\nCategories: More, Views Tags: anil madhav dave


ആന്‍റി ബാലാക്ക എന്ന ക്രിസ്ത്യൻ ഭീകരസംഘടന നടത്തുന്ന മുസ്ലീം വംശഹത്യയെ കുറിച്ച്…\nആന്‍റി ബാലാക്ക എന്ന ക്രിസ്ത്യൻ ഭീകരസംഘടന നടത്തുന്ന മുസ്ലീം വംശഹത്യയെ കുറിച്ച്…\nOctober 19, 2017 December 14, 2017 Asian Speaks0Comments Anti-balaka, Central African Republic, Central African Republic Civil War, Christian, Christian Terrorist, Genocide of Muslims, Muslims, ആന്‍റി ബാലാക്ക, എന്, ക്രിസ്ത്യൻ ഭീകര സംഘടന, ഫ്രാൻസ്, മുസ്ലിം വംശഹത്യ, യു, സെൻട്രൽ ആഫ്രിക്കൻ റിപ്പബ്ലിക്ക്\nഫ്രാൻസിന്‍റെ സഹായത്തോടെ ‘ ആന്‍റി ബാലാക്ക ‘ എന്ന ക്രിസ്ത്യൻ ഭീകരസംഘടന ആ രാജ്യത്തെ മുസ്ലിംകളെ ഒന്നൊന്നായി കൊന്നൊടുക്കുകയാണ് . ഏകദേശം ഏഴര ലക്ഷത്തോളം മുസ്ലിംകളാണ് ആ രാജ്യത്തുള്ളത്. അതിൽ ആറര ലക്ഷത്തോളം പേർ വംശഹത്യയുടെ ഭീഷണിയിലാണ്. ഓരോ ദിവസവും ഇരുന്നൂറിനടുത്ത് പേർ കൊല്ലപ്പെടുകയാണ്. പട്ടിണി അധികരിച്ചു അധികരിച്ചു കുഞ്ഞുങ്ങളോരോന്നും മരിച്ചുവീഴുന്നു…\nഅസ്ലഹ് വടകര എഴുതുന്നു…\nസെൻട്രൽ ആഫ്രിക്കൻ റിപ്പബ്ലിക്കിലെ സുഹൃത്താണ് റൂംമേറ്റുകളിൽ ഒരാൾ. ക്ലാസ് കഴിഞ്ഞു റൂമിലെത്തിയപ്പോൾ വല്ലാതെ സങ്കടപ്പെട്ടിരിക്കുകയായിരുന്നു അവൻ. പത്തൊമ്പതുകാരനായ അവന്‍റെ മുഖം വല്ലാതെ ചുവന്നിരിക്കുന്നു. എന്താടാ എന്ന് ചോദിച്ചപ്പോൾ അവന്‍റെ നാട്ടിലാകെ പ്രശ്നമാണ് എന്നായിരുന്നു മറുപടി.\nഫ്രാൻസിന്‍റെ സഹായത്തോടെ ‘ ആന്‍റി ബാലാക്ക ‘ എന്ന ക്രിസ്ത്യൻ ഭീകര സംഘടന ആ രാജ്യത്തെ മുസ്ലിംകളെ ഒന്നൊന്നായി കൊന്നൊടുക്കുകയാണ് . ഏകദേശം ഏഴര ലക്ഷത്തോളം മുസ്ലിംകളാണ് ആ രാജ്യത്തുള്ളത്. അതിൽ ആറര ലക്ഷത്തോളം പേർ വംശഹത്യയുടെ ഭീഷണിയിലാണ്. ഓരോ ദിവസവും ഇരുന്നൂറിനടുത്ത് പേർ കൊല്ലപ്പെടുകയാണ്. പട്ടിണി അധികരിച്ചു അധികരിച്ചു കുഞ്ഞുങ്ങളോരോന്നും മരിച്ചുവീഴുന്നു.\nപതിനായിരത്തിനടുത്ത് മുസ്ലിംകൾ കൊല്ലപ്പെട്ടിട്ടും ‘ഞങ്ങൾ അന്വേഷിച്ചു, അവിടെ വംശഹത്യയൊന്നുമില്ല’ എന്ന് രണ്ടായിരത്തി പതിനഞ്ചിൽ റിപ്പോർട്ട് എഴുതിയിരുന്നു യു.എൻ. കണ്ണടക്കാനാവാത്ത വിധം ക്രൂരതകൾ നിരന്തരം ആവർത്തിക്കപ്പെടുമ്പോൾ ഇന്ന് യു.എനിന്‍റെ ജനറൽ സെക്രട്ടറിക്ക് നേരിട്ട് പറയേണ്ടിവന്നു സെൻട്രൽ ആഫ്രിക്കൻ റിപ്പബ്ലിക്കിലെ മുസ്ലിംകൾ വംശഹത്യ നേരിടുകയാണെന്ന്.\nരണ്ടായിരത്തി പതിനഞ്ചിൽ ഭീകരമായ അവസ്ഥയായിരുന്നു. ഇപ്പോൾ ഒരു മാസത്തോളമായി വീണ്ടും വംശഹത്യ തുടരുകയാണ്. ആയുധം ചൂണ്ടി ‘മരിക്കാൻ തയ്യാറാവു, അല്ലെങ്കിൽ മുസ്ലിം മതം വെടിയു’ എന്നാണു ഭീകരർ അലറുന്നത് . ഇതിങ്ങനെ തുടരുകയായെങ്കിൽ വർഷങ്ങൾക്കുള്ളിൽ ആ രാജ്യത്തെ പത്തുശതമാനത്തോളം വരുന്ന മനുഷ്യർ മുഴുവൻ തങ്ങൾ ഇസ്‌ലാം മതം വിശ്വസിക്കുന്നു എന്ന കാരണത്താൽ മാത്രം മരിച്ചു വീഴും.\nതങ്ങളുടെ ഭീകരതയെ ആരും വാർത്തയാക്കില്ല എന്ന ‘ഗുണം ‘ആന്‍റി ബാലാക്ക’ എന്ന ഭീകരസംഘടന അനുഭവിക്കുന്നുണ്ടെന്ന് അൽജസീറ റിപ്പോര്‍ട്ട് ചെയ്തിരുന്നു. ബ്ലാക്ക് മുസ്ലിംകളെ വില്ലന്മാരാക്കാനും വൈറ്റ് ക്രിസ്ത്യൻസിനെ ഹീറോകളാക്കാനും മാധ്യമങ്ങൾ മത്സരിക്കുന്ന കാലം കൂടിയാണല്ലോ.\nവല്ലാതെ കുറ്റബോധം വന്നുപോയി. മുമ്പെവിടെയോ വായിച്ചിട്ടുണ്ടെങ്കിലും ഇത്രയും വലിയ പ്രശ്‌നമുണ്ട് എന്ന് അറിഞ്ഞിരുന്നില്ല. കണ്ണു ചുവന്നിരുന്നു. ദുആ ചെയ്യുന്ന അവന്‍റെ മുഖത്തു നോക്കാൻ പോലുമാവാതെ നിസ്സഹായനായിപ്പോയി. അവൻ നിശ്ശബ്ദനായാണ് ദുആ ചെയ്യുന്നതെങ്കിലും അടുത്ത കട്ടിലിരുന്നു ആമീൻ പറയുകയായിരുന്നു ഞാൻ. ഹസ്ബുനല്ലാഹ് എന്നായിരുന്നു ദുആ അവസാനിപ്പിച്ച് അവൻ എന്നോട് പുഞ്ചിരിച്ചു പറഞ്ഞത്.\n_ അസ്ലഹ് വടകര\nPhoto Courtesy_ Toby Woodbridge/Demotix/Corbis, Siegfried Modola/Reuters, Andreea Campeanu/Reuters, Bitlanders, Marcus Bleasdale/Telegraph, Video Courtesy_ Al Jazeera English\n← എല്ലാ ഇടംകൈയന്മാരും കൂടുതല് ബുദ്ധിയുള്ളവരല്ല കെട്ടോ\nഎയിംസിൽ ചികിത്സ നല്‍കാന് വൈകി പെണ്‍കുട്ടി മരിച്ചു; മൃതദേഹം കൊണ്ടുപോകാന് ആംബുലന്‍സും നിഷേധിച്ചു →\nപാസ്പോര്‍ട്ട് നിറം മാറ്റം മുസ്‌ലിങ്ങളെ ഉദ്ദേശിച്ചാണെന്ന് പ്രചരിപ്പിച്ചാല് തീരുന്ന പ്രശ്നമേയുള്ളൂ\nJanuary 17, 2018 Asian Speaks 0


എപ്പോഴും കേള്‍ക്കുക, ക്രിസ്ത്യാനികള് കേള്‍വിയുടെ മക്കളാണ്\n16 May, 2022, 5:20 am\nനമ്മളിന്ന് വാക്കുകളുടെയും എന്തെങ്കിലും പറയാനുള്ള തിടുക്കത്തിന്റെയും പ്രളയത്തില് മുങ്ങിപ്പോയിരിക്കുകയാണ്. അപരനെ കേള്‍ക്കാന് ശ്രമിക്കാതെ ഇടയ്ക്കു കയറി പറയുന്നു. പാതിവഴിയില് തടയുന്നു, പ്രതികരിക്കുന്നു. അപരനെ സംസാരിക്കാന് അനുവദിച്ചില്ലെങ്കില് അവിടെ കേള്‍വി ഇല്ല. ഇതു നമ്മുടെ കാലഘട്ടത്തിന്റെ ഒരു തിന്മയാണ്. നാം നിശബ്ദതയെ ഭയക്കുന്നു. കേള്‍ക്കുക എന്നത് വളരെ ആയാസകരമായിരിക്കുന്നു.\nപരസ്പരം കേള്‍ക്കുക. സ്വയം വെളിപ്പെടുത്താന് മറ്റുള്ളവരെ അനുവദിക്കുക. കുടുംബത്തിലും വിദ്യാലയത്തിലും ജോലിസ്ഥലത്തും സഭയിലും പരസ്പരം കേള്‍ക്കുക. കര്‍ത്താവിനെ സംബന്ധിച്ചിടത്തോളം കേള്‍വി ആവശ്യമാണ്. അവന് പിതാവിന്റെ വചനമാണല്ലോ. ക്രിസ്ത്യാനി കേള്‍വിയുടെ സന്താനമാണ്. ദൈവവചനം സ്വന്തമാക്കി ജീവിക്കാന് വിളിക്കപ്പെട്ടിരിക്കുന്നവരാണ് അവര്. നാം കേള്‍വിയുടെ മക്കളാണോ, ദൈവവചനത്തിനായി സമയം കണ്ടെത്തുന്നുണ്ടോ, സഹോദരങ്ങള്‍ക്ക് ഇടവും കരുതലും നല്‍കുന്നുണ്ടോ, അപരനെ അവന്റെ സംഭാഷണം അവസാനിക്കുന്നതു വരെ കേള്‍ക്കാന് നമുക്കു സാധിക്കുന്നുണ്ടോ എന്നെല്ലാം നമുക്ക് ആത്മപരിശോധന ചെയ്യാം.\nമറ്റുള്ളവരെ കേള്‍ക്കുന്നവര്‍ക്ക് കര്‍ത്താവിനെ എങ്ങനെ കേള്‍ക്കണമെന്ന് അറിയാനാകും. തിരികെ വളരെ മനോഹരമായ ഒരനുഭവം അവനും ലഭ്യമാകുന്നു. അതായത് കര്‍ത്താവ് അവനെ കേള്‍ക്കുന്നു. നാം അവനോടു പ്രാര്‍ത്ഥിക്കുമ്പോള്, അവനില് വിശ്വസിക്കുമ്പോള്, അവന് നമ്മെ കേള്‍ക്കുന്നു.\n(സെ. പീറ്റേഴ്‌സ് അങ്കണത്തില് മദ്ധ്യാഹ്ന പ്രാര്‍ത്ഥനയ്‌ക്കൊടുവില് നല്‍കിയ സന്ദേശത്തില് നിന്ന്)


വാഷിംഗ്ടണ്: അമേരിക്കന് സൈന്യത്തിന് പ്രസിഡന്റ് ഡൊണള്‍ഡ് ട്രംപിന്റെ പ്രശംസ. രാജ്യത്തെ സൈനിക ഉദ്യോഗസ്ഥരുടെ ത്യാഗവും അര്‍പ്പണ മനോഭാവവും എക്കാലവും പ്രശംസിക്കപ്പെടേണ്ടതാണെന്ന് അദ്ദേഹം പറഞ്ഞു. ഫ്‌ളോറിഡയിലെ സെന്‍ട്രല് കമാന്‍ഡ് ഹെഡ്ക്വാര്‍ട്ടേഴസില് നടന്ന പരിപാടിക്കിടെയാണ് അദ്ദേഹം സൈനികരെ പുകഴ്ത്തിയത്.\nഅമേരിക്കന് സൈന്യത്തിനെതിരെ പോരാടാന് ആരും ധൈര്യപ്പെടാത്തത് രാജ്യത്തെ സൈനിക ശക്തിയുടെ തെളിവാണെന്നും മറ്റു രാജ്യങ്ങള്‍ക്ക് ചെറിയ സാധ്യത പോലും നല്‍കാത്ത തരത്തിലുള്ള പഴുതടച്ച സുരക്ഷയാണ് സൈന്യം രാജ്യത്തിനൊരുക്കുന്നതെന്നും ട്രംപ് പറഞ്ഞു. ഇത് എക്കാലവും തുടരട്ടെയെന്നും ട്രംപ് പറഞ്ഞു.\nഅമേരിക്കന് പ്രസിഡന്റ് എന്ന നിലയില് രാജ്യത്തെ സംരക്ഷിക്കുക എന്നത് തന്റെ കടമയാണെന്നു പറഞ്ഞ ട്രംപ്, ഇസ്ലാമിക തീവ്രവാദത്തെ തുടച്ച് നീക്കേണ്ടത് അത്യാവശ്യമാണെന്നും വ്യക്തമാക്കി. സമാധാനം നിലനില്‍ക്കണമെങ്കില് സൈനിക ശേഷി കൂടുതല് ദൃഢമാക്കേണ്ടതുണ്ടെന്ന് പറഞ്ഞാണ് ട്രംപ് തന്റെ വാക്കുകള് അവസാനിപ്പിച്ചത്.


Metro Vaartha - ചൈനയിൽ ഒരു വൈറസ് കാലത്ത്; പെട്ടു പോയ അനുഭവം പങ്കുവച്ച് മുരളി തുമ്മാരുകുടി\nFebruary 2020 - 1:39 am IST\nഭാരത് ബന്ദ് തുടങ്ങി; കെഎസ്ആർടിസി സർവീസിന് മുടക്കമില്ല\nഇരട്ടി കരുത്തോടെ വീണ്ടും വാവ സുരേഷ്; മൂർഖനെ പിടികൂടി\nനാവിക സേന വിമാനം പരിശീലന പറക്കലിനിടെ തകർന്നു വീണു; ആളപായമില്ല\nവീരപ്പന്‍റെ മകൾ ബിജെപിയിൽ ചേർന്നു\nകൊറോണ: സിംഗപ്പൂരിലേക്കുള്ള യാത്രകൾ നിയന്ത്രിക്കണമെന്ന് കേന്ദ്രം\nഊബർ ഡ്രൈവറുടെ മോശം പെരുമാറ്റം; കാറിൽ നിന്ന് ഇറങ്ങേണ്ടി വന്നുവെന്ന് അഹാന\nകുടുംബചിത്രവുമായി പൃഥിയും ഇന്ദ്രജിത്തും; അല്ലിയെവിടെയെന്ന് ആരാധകർ\nബാഹുബലിയായി ട്രംപ്; വിഡിയോ ഏറ്റെടുത്ത് സോഷ്യൽ മീഡിയ |\nസെക്രട്ടറിയേറ്റ് ജീവനക്കാരുടെ പിഎസ്‌സി കോച്ചിംഗ് സെന്‍ററുകൾക്കെതിരെ വിജിലൻസ് അന്വേഷണം |\nനാവിക സേന വിമാനം പരിശീലന പറക്കലിനിടെ തകർന്നു വീണു; ആളപായമില്ല |\nപിഎസ്‌സി പരിശീലന കേന്ദ്രങ്ങളിൽ വിജിലൻസ് റെയ്ഡ് |\nസംവിധായകൻ എം.എ നിഷാദ് ഇനി പൊലീസ് വേഷത്തിൽ; അവകാശികൾ ഒരുങ്ങുന്നു |\nഈ ടൺ-ടണാ-ടൺ വർത്തമാനം സർക്കാർ കുറയ്‌ക്കേണ്ട സമയമായി; ശശി തരൂർ |\nഅമ്പലപ്പുഴയിൽ ഗുഡ്സ് ട്രെയ്ൻ പാളം തെറ്റി; ഗതാഗതം തടസപ്പെട്ടു |\nജപ്പാനിൽ പിടിച്ചിട്ടിരിക്കുന്ന കപ്പലിലെ നാല് ഇന്ത്യക്കാർക്ക് കൂടി കൊറോണ |\nPublished:24 January 2020\nമീറ്റിംഗുകളിൽ നിന്നും മീറ്റിംഗുകളിലേക്ക്, അല്ലെങ്കിൽ യാത്ര, വായന, ഇന്‍റർനെറ്റ്, എന്നിങ്ങനെ സമയം പോകുന്നത് അറിയാതെയിരുന്ന എനിക്ക് രാവിലെ ഏഴു മുതൽ രാത്രി ഏഴുവരെ ഉള്ള സമയം ഒരാഴ്ച പോലെ തോന്നി.\nചൈനയിലെ കൊറൊണ വൈറസ് ബാധ ലോകത്തെയാകെ ഭീതിയിലാഴ്ത്തിയിരിക്കുകയാണ്. എച്ച്‌വൺഎൻവൺ കാലത്ത് ചൈനയിൽ പെട്ടുപോയ കഥ പങ്കുവച്ചിരിക്കുകയാണ് യുഎൻഎ ദുരന്ത ലഘൂകരണ വിഭാഗം മേധാവി മുരളി തുമ്മാരുകുടി. പണ്ടൊക്കെ പാൻഡെമിക്കുകൾ ഉണ്ടാകുമ്പോൾ ലക്ഷവും ദശലക്ഷവും ഒക്കെ ആളുകൾ ആണ് മരിച്ചിരുന്നത്, അതിൽ നിന്നും മരണം അഞ്ഞൂറിനും താഴേക്ക് കൊണ്ടുവന്നത് ഇത്തരത്തിലുള്ള മുൻ‌കൂർ പരിശോധനയും മാറ്റിനിർത്താലും ഒക്കെക്കൂടിയാണെന്നും അദ്ദേഹം ഫെയ്സ്ബുക്ക് കുറിപ്പിൽ പറയുന്നു.\nചൈനയിൽ ഒരു വൈറസ് കാലത്ത് !!\nചൈനയിലെ കൊറോണ വൈറസ് ബാധയാണല്ലോ ഇപ്പോൾ മാധ്യമങ്ങളിൽ നിറയുന്നത്. പത്തു വർഷം മുൻപ് ഇതുപോലൊരു വൈറസ് ബാധക്കാലത്ത് ചൈനയിൽ പെട്ടുപോയ ഒരു കഥ പറയാം. രണ്ടായിരത്തി ഒമ്പതിൽ ഔദ്യോഗിക ആവശ്യങ്ങൾക്കയായിട്ടാണ് ചൈനയിലേക്ക് പോയത്. അന്ന് പന്നിപ്പനി (H1N1) എന്ന വൈറസിന്‍റെ കാലമാണ്. അന്താരാഷ്ട്ര യാത്ര സ്ഥിരം ചെയ്യുന്ന ഒരാൾ എന്ന നിലയിൽ ഇത്തരത്തിലുള്ള ഹെൽത്ത് അലെർട്ടുകൾ ഒക്കെ പതിവാണ്.\nവിമാനത്താവളങ്ങളിൽ വരുന്നവരുടെ ചൂട് അളക്കുകയും ചിലപ്പോൾ ഒരു ചോദ്യാവലി പൂരിപ്പിക്കുകയും ഒക്കെ ചെയ്യും. അതിനുള്ള അല്പം സമയനഷ്ടം ഉണ്ടാകും എന്നല്ലാതെ അതുകൊണ്ട് വേറെ ബുദ്ധിമുട്ടുകൾ ഒന്നും ഉണ്ടാകാറില്ല. ഹോങ്കോങ്ങിൽ നിന്നും ഉച്ചക്ക് രണ്ടുമണിക്കാണ് വിമാനം ബീജിങ്ങിലെ പുതിയ വിമാനത്താവളത്തിൽ ഇറങ്ങുന്നത്.\nസാധാരണഗതിയിൽ വിമാനത്തിൽ നിന്നും ഇറങ്ങി ഇമ്മിഗ്രെഷൻ ചെക്കിന് അടുത്ത് വരുന്നതിന് മുൻപാണ് ആരോഗ്യപരിശോധന നടക്കുന്നത്. പക്ഷെ ഇത്തവണ ചൈനയിൽ അങ്ങനെയായിരുന്നില്ല കാര്യങ്ങൾ. വിമാനം ടെർമിനലിലേക്ക് തന്നെ പോയില്ല, അല്പം മാറ്റി ഇട്ടു. മാസ്ക് ഒക്കെ ഇട്ട നാലുപേർ സൂപ്പർമാർക്കറ്റിൽ ഒക്കെ RFID സ്കാൻ ചെയ്യുന്ന പോലുള്ള പോർട്ടബിൾ തെർമോമീറ്ററുമായി വിമാനത്തിൽ കയറി.\nഒന്നൊന്നായി യാത്രക്കാരുടെ നെറ്റിയിലേക്ക് സ്കാനർ പോയിന്‍റ് ചെയ്യും, അതിൽ അവരുടെ ചൂട് കാണും. ദീർഘയാത്രക്ക് ശേഷമാണ് ബീജിങ്ങിൽ എത്തുന്നത്. ജെറ്റ് ലാഗ് ഉണ്ട്. യാത്രക്കാർ എല്ലാവരും ഏറ്റവും വേഗത്തിൽ പുറത്തിറങ്ങാൻ തിരക്ക് കൂട്ടുകയാണ്, ഞാനും. സ്കാനർ എന്‍റെ നെറ്റിയിലേക്ക് അടിച്ചു. പെട്ടെന്ന് "ബീപ്പ് ബീപ്പ് ബീപ്പ്" എന്ന് അലാം അടിക്കാൻ തുടങ്ങി.\nആരോഗ്യ പ്രവർത്തകർ എല്ലാം ഓടിയെത്തി. വിമാനത്തിലെ ജോലിക്കാരും. വിമാനത്തിലുള്ള എല്ലാവരോടും ഉടൻ തന്നെ വിമാനത്തിന്‍റെ മുൻഭാഗത്തേക്ക് നീങ്ങാൻ പറഞ്ഞു. എന്‍റെ തൊട്ടടുത്ത് ഇരുന്നവർ വിമാനത്തിന്‍റെ പുറകിലേക്ക് മാറ്റി. ഇന്‍റർകോമിൽ ആരെയോ വിളിച്ചൂ. പത്തു മിനിറ്റിനകം സ്പേസ് എക്സ്പ്ലൊറേഷന് പോകുന്ന തരത്തിലുള്ള വസ്ത്രങ്ങളും ആയി ആറു പേർ വിമാനത്തിലേക്ക് കയറി വന്നു. എന്നോട് എന്‍റെ ഹാൻഡ്ബാഗ് കാണിച്ചു കൊടുക്കാൻ പറഞ്ഞു, മുഖത്ത് ഇടാൻ ഒരു മാസ്കും തന്നു. വിമാനത്തിൽ നിന്നും താഴേക്ക് ഇറക്കി. താഴെ ഒരു ആംബുലൻസും മുന്നിൽ ഒരു പൊലീസ് വാഹനവും ഉണ്ട്.\nഎന്നെ ആംബുലൻസിൽ ഇരുത്തി, അതി വേഗതയിൽ അത് വിമാനത്താവളം വിട്ട് പുറത്തേക്ക് പോയി. ആംബുലൻസിൽ ആരോഗ്യപ്രവർത്തകർ മുന്നിൽ ഉണ്ട്, പക്ഷെ അവരൊന്നും സംസാരിക്കുന്നില്ല. ഒന്നര മണിക്കൂർ യാത്ര കഴിഞ്ഞപ്പോൾ ഞങ്ങൾ എവിടെയോ എത്തി. ഒരു പഴയ കെട്ടിടമാണ്, ഒറ്റപ്പെട്ട സ്ഥലം. എന്നെ അതിനുള്ളിൽ ആക്കി പൊലീസ് സ്ഥലം വിട്ടു. കെട്ടിടത്തിനുള്ളിൽ അഞ്ചു മുറികൾ ഉണ്ട്, പുറത്ത് ഒരു നേഴ്സിങ് സ്റ്റേഷനും. മുറികളുടെ വാതിൽ പകുതി ഗ്ലാസ് ആണ്, അതുകൊണ്ട് നേഴ്സിങ്ങ് സ്റ്റേഷനിൽ ഇരുന്നാൽ എന്നെ കാണാം. എനിക്ക് പുറത്തേക്ക് ജനലുകൾ ഇല്ല.\nമുറിയിൽ നിന്നും പുറത്തേക്ക് ഇറങ്ങാൻ ബുദ്ധിമുട്ടില്ല, പക്ഷെ മൊത്തം കെട്ടിടം പൂട്ടിയിരിക്കയാണ്, അനുവാദം ഇല്ലാതെ പുറത്തിറങ്ങാൻ വയ്യ എന്ന് വ്യക്തം. അപ്പോൾ ഇതാണ് നുമ്മ പറഞ്ഞ "ക്വാറന്‍റൈൻ". നേഴ്‌സുമാർ ഒക്കെ ചെറിയ പെൺകുട്ടികൾ ആണ്. എല്ലാവരും സ്പേസ് സ്യൂട്ടിൽ ആണ്. എന്നെ നോക്കി എന്തോ ഒക്കെ പരസ്പരം സംസാരിക്കുന്നുണ്ട്, പക്ഷെ എന്നോട് ഒന്നും സംസാരിക്കുന്നില്ല. അവരോട് ഞാൻ സംസാരിക്കാൻ ശ്രമിക്കുന്നുണ്ട്, പക്ഷെ അവർക്ക് ഇംഗ്ലീഷ് ഒട്ടും അറിയില്ല. ഇനി എന്താണ് സംഭവിക്കുക ?, എനിക്ക് ഒരു ഐഡിയയും ഇല്ല. വീട്ടിൽ അറിയിക്കണോ ? എന്ന് ചിന്തിച്ചു.\nഅവർ വെറുതെ പേടിക്കും, അവർക്ക് ഒന്നും ചെയ്യാൻ കഴിയുകയും ഇല്ല. അതുകൊണ്ട് അത് വേണ്ട എന്ന് വച്ചു. ജനീവയിൽ ഓഫീസ് തുടങ്ങുന്ന സമയമായിട്ടുണ്ട്, അതുകൊണ്ട് അവിടെ വിളിച്ചു കാര്യം പറഞ്ഞു. "ചൈനയല്ലേ, നല്ല സംവിധാനങ്ങൾ ഒക്കെ ഉണ്ടാകും, പേടിക്കാതെ ഇരിക്കൂ" എന്ന് ബോസ് ഉറപ്പു നൽകി. എന്‍റെ ഫോണിൽ ചാർജ്ജ് പകുതിയേ ഉള്ളൂ, ഇന്‍റർനെറ്റ് ഇല്ല, ഫോൺ ചാർജർ ലഗേജിൽ ആണ്, ലഗ്ഗേജ് എവിടെയോ ആണ്. അതുകൊണ്ട് ഇനി ഫോൺ ഉപയോഗിക്കുന്നില്ല എന്ന് തീരുമാനിച്ചു. അത്യാവശ്യം വരുമ്പോൾ ഉപയോഗിക്കണമല്ലോ.\nരാത്രി ഒൻപത് മണിയോടെ ക്വാറന്‍റൈന്‍റെ വാതിൽ തുറന്നു. അല്പം പ്രായമുള്ള ഒരു സ്ത്രീ കടന്നു വന്നു. നേഴ്‌സുമാർ ഒക്കെ അറ്റെൻഷൻ ആയി. സൂപ്പർവൈസറോ ഡോക്ടറോ ആയിരിക്കണം. ഭാഗ്യത്തിന് അവർക്ക് അത്യാവശ്യം ഇംഗ്ലീഷ് അറിയാം. "ഞങ്ങൾ ഒരു H1N1 ഭീഷണി നേരിടുകയാണ്. സർക്കാർ എല്ലാ മുൻകരുതലുകളും എടുക്കുന്നുണ്ട്, താങ്കളുടെ ബോഡി ടെമ്പറേച്ചർ അല്പം കൂടുതൽ ആയിരുന്നു, അതുകൊണ്ടാണ് താങ്കളെ ഇവിടെ കൊണ്ടുവരേണ്ടി വന്നത്" അവർ പറഞ്ഞു. "ഇന്ന് ഞാൻ ഒരു സാമ്പിൾ എടുക്കാം, അതിന്‍റെ ഫലം വന്നതിന് ശേഷം എന്ത് ചെയ്യാം എന്ന് തീരുമാനിക്കാം" ശേഷം വായിൽ നിന്നും ഒരു സ്വാബ് എടുത്തിട്ട് അവർ സ്ഥലം വിട്ടു.\nഞാൻ വീണ്ടും മുറിയിലായി. രാത്രി ഭക്ഷണം നൂഡിൽസ് എന്തോ ആയിരുന്നു. ഒട്ടും കഴിക്കാൻ തോന്നിയില്ല. കുറച്ചു വെള്ളം മാത്രം കുടിച്ചു കിടന്നു. രാത്രിയിൽ എപ്പോഴോ മൂത്രം ഒഴിക്കണം എന്ന് തോന്നി. ഞാൻ നേഴ്സിങ്ങ് സ്റ്റേഷനിൽ എത്തി. എങ്ങനെയാണ് മൂത്രമൊഴിക്കണം എന്ന് ചൈനക്കാരെ പറഞ്ഞു മനസിലാക്കുക ? ചെറുവിരൽ ഉയർത്തിക്കാണിക്കുന്ന സൈൻ ആഗോളമല്ല, പക്ഷെ ട്രൈ ചെയ്തു നോക്കി. രക്ഷയില്ല. പാന്‍റിന്‍റെ സിബ് തുറന്നു കാട്ടിയാലോ എന്നുണ്ട്, അത് പിന്നെ പീഡനശ്രമം ആകുമോ എന്ന് പേടി. അത് വേണ്ട. ഞാൻ ഒരു പേപ്പറും പേനയും ആവശ്യപ്പെട്ടു.\nടാപ്പിൽ നിന്നും വെള്ളം പോകുന്നത് പോലെ കാര്യം സാധിക്കുന്ന ഒരു ചിത്രം വരച്ചു. ചിത്രം വര എന്‍റെ ഒരു സ്പെഷ്യലിറ്റി അല്ല, അതുകൊണ്ടു തന്നെ ആൺകുട്ടിയായത് ഭാഗ്യം എന്ന് തോന്നി, കാര്യങ്ങൾ സിംപിൾ ആയി വരക്കാമല്ലോ. ഞാൻ പേപ്പർ ആ പെൺകുട്ടികളെ കാണിച്ചു. അവർ പരസ്പരം നോക്കി കൂട്ടച്ചിരിയായി. എന്താണെങ്കിലും കാര്യം അവർക്ക് മനസ്സിലായി. ആളുകൾ കിടക്കുന്ന മുറികളിൽ നിന്നും ദൂരെയാണ് ടോയിലറ്റുകൾ അവർ അത് അടച്ചിട്ടിരിക്കയാണ്, അതിന്‍റെ താക്കോൽ തന്നു. ലോകത്തെ ഏറ്റവും മോശം ടോയിലറ്റുകൾ എവിടെയാണ് എന്നുള്ള മത്സരത്തിൽ കേരളത്തോട് മത്സരിക്കാൻ കഴിവുള്ളവരാണ് ബീജിംഗ് എന്ന് അന്നെനിക്ക് മനസ്സിലായി.\nഎന്താണെങ്കിലും അത്യാവശ്യക്കാരന് ഔചിത്യം ഇല്ല എന്നാണല്ലോ. കാര്യം സാധിച്ചു, തിരിച്ചു വന്നു കിടന്നു. രാവിലെ ബ്രേക്ക് ഫാസ്റ്റ് വന്നു. രണ്ടു മുട്ട പുഴുകിയത്, സോസേജ്, ചായ ഒക്കെയാണ് വിഭവം. പനിവന്നാൽ പിന്നെ 'അമ്മ ഇറച്ചിയും മുട്ടയും ഒന്നും കഴിക്കാൻ സമ്മതിക്കാറില്ല. ഇവിടെയിപ്പോൾ ഒന്നിന് പകരം രണ്ടുമുട്ട, പോരാത്തതിന് ഇറച്ചിയും. ഞാൻ അമ്മയെ ഓർത്തു, പൊടിയരിക്കഞ്ഞിയും ചുട്ട പപ്പടവും ഓർത്തു. ഇനി അതൊക്കെ കഴിക്കാൻ സാധിക്കുമോ എന്നോർത്തു. ഒരു പകൽ എന്നത് പന്ത്രണ്ട് മണിക്കൂർ ഉണ്ടെന്ന് നാം സാധാരണ അറിയാറില്ല.\nമീറ്റിംഗുകളിൽ നിന്നും മീറ്റിംഗുകളിലേക്ക്, അല്ലെങ്കിൽ യാത്ര, വായന, ഇന്‍റർനെറ്റ്, എന്നിങ്ങനെ സമയം പോകുന്നത് അറിയാതെയിരുന്ന എനിക്ക് രാവിലെ ഏഴു മുതൽ രാത്രി ഏഴുവരെ ഉള്ള സമയം ഒരാഴ്ച പോലെ തോന്നി. വൈകീട്ട് വീണ്ടും ഡോക്ടർ വന്നു. "നിങ്ങൾക്ക് പനിയുണ്ട് എന്ന് ഞങ്ങൾ സ്ഥിരീകരിച്ചിട്ടുണ്ട്, പക്ഷെ അത് പന്നിപ്പനിയാണോ എന്നറിയാൻ ഇനിയും സമയമെടുക്കും" "നിങ്ങൾക്ക് പനിക്ക് വേണമെങ്കിൽ ഇപ്പോഴേ ചികിത്സിക്കാം, പക്ഷെ പന്നിപ്പനിയുടെ ചികിത്സ അക്കാര്യം ഉറപ്പാക്കിയിട്ട് മതി". "ശരി പനിക്കുള്ള ചികിത്സ എടുക്കാം" "അതിന് പക്ഷെ നിങ്ങൾ പണം കൊടുക്കേണ്ടി വരും"\n"ഡോക്ടർ എനിക്ക് അന്താരാഷ്ട്ര ഇൻഷുറൻസ് ഉണ്ട്" "അതുകൊണ്ട് കാര്യമില്ല, ഞങ്ങൾക്ക് അത് ഉപയോഗിക്കാനുള്ള സംവിധാനം ഇല്ല" "എന്‍റെയടുത്ത് ഡോളറും ഫ്രാങ്കും ഉണ്ട്"\nഅതും ഞങ്ങൾക്ക് എടുക്കാൻ പറ്റില്ല, യുവാൻ ഉണ്ടോ ?""ഡോക്ടർ ഞാൻ വിമാനത്താവളത്തിൽ പോയത് പോലുമില്ല, അതുകൊണ്ട് പണം ലോക്കൽ കറൻസിയിലേക്ക് മാറ്റിയില്ല"\n"ഓക്കേ, കുഴപ്പമില്ല. നിങ്ങൾക്ക് പന്നിപ്പനിയാണ് എന്ന് ഉറപ്പാക്കിക്കഴിഞ്ഞാൽ പിന്നെ നിങ്ങളെ ഇവിടെ നിന്നും ഒരു ഫെസിലിറ്റിയിലേക്ക് മാറ്റും, അവിടെ ചികിത്സയൊക്കെ ഫ്രീ ആണ്" ഡോക്ടർ പോയി, വാതിൽ അടഞ്ഞു.\nഅന്ന് രാത്രി ഞാൻ എന്നെ "ഫെസിലിറ്റിയിലേക്ക്" മാറ്റുന്നതായി സ്വപ്നം കണ്ടു. അവിടെ എന്നെപ്പോലെ നൂറുകണക്കിന് ആളുകൾ, വിവിധ നാട്ടുകാർ, ദിവസവും ഏറെ ആളുകൾ മരിക്കുന്നു, മരിക്കുന്നവരെ പഴയ കോൺസെൻട്രേഷൻ ക്യാംപിലെപ്പോലെ കരിച്ചു കളയുന്നു. പിന്നെ ഉറങ്ങാൻ പറ്റിയില്ല. വീണ്ടും പകൽ വന്നു, മുട്ടയും ഇറച്ചിയും വന്നു, രാത്രി വന്നു. ഡോക്ടർ മാത്രം വന്നില്ല, എനിക്ക് അല്പം വിഷമം ഒക്കെ വരാൻ തുടങ്ങി. പെട്ടെന്ന് വാതിൽ തുറന്ന് നേഴ്‌സ് വന്നു. എന്‍റെ കൈ പിടിച്ച് കെട്ടിടത്തിന് പുറത്തേക്ക് കൊണ്ടുപോയി. പുറത്ത് എന്‍റെ ബാഗുകൾ ഇരിക്കുന്നുണ്ട്.\n"നോ ഫ്ലൂ നോ ഫ്ലൂ" എന്ന് മാത്രം പറഞ്ഞു വാതിൽ അടഞ്ഞു. രണ്ടു ദിവസം രാത്രി ഉറങ്ങാതെ, പല്ലു തേക്കാതെ, അപ്പിയിട്ടിട്ട് ഒന്ന് കഴുകാതെ, കുളിക്കാതെ ബീജിംഗ് നഗരത്തിൽ എവിടെയാണ് ഞാൻ നിൽക്കുന്നതെന്ന് പോലും അറിയാതെ രണ്ടു പെട്ടിയും വലിച്ചു ഞാൻ പുറത്തേക്കിറങ്ങി. കഥ പിന്നെയും തുടരുന്നുണ്ട്, പക്ഷെ തൽക്കാലം ഇത്രമാത്രം പറയാം, ഇരുപത്തി നാല് മണിക്കൂറിനകം ഞാൻ ചൈന വിട്ടു. പിന്നീട് ഒരു വർഷത്തേക്ക് ഏതൊരു വിമാനത്താവളത്തിൽ ഇറങ്ങുമ്പോഴും എന്‍റെ ഉള്ളൊന്നു കാളും, അവിടെ ആരോഗ്യപരിശോധന ഉണ്ടെങ്കിൽ പ്രത്യേകിച്ചും.\nആരോഗ്യ എമെർജെൻസികൾ നടക്കുന്ന സമയത്ത് സർക്കാർ സംവിധാനങ്ങൾ പറയുന്ന നിർദ്ദേശങ്ങൾ അതുപടി അനുസരിക്കുക എന്നതാണ് ശരിയായ രീതി. അല്പമെങ്കിലും പനിയൊക്കെ ഉണ്ടെങ്കിൽ എത്ര അസൗകര്യമാകുമെങ്കിലും അന്താരാഷ്ട്രയാത്രകൾ ചെയ്യാതിരിക്കുക. ആരോഗ്യ എമെർജെൻസികൾ ചെറിയ കളിയല്ല. രാജ്യത്തെ പൊതുജനാരോഗ്യം, രാജ്യത്തിന്‍റെ ഇമേജ്, ടൂറിസം, ട്രേഡ്, സമ്പദ്‌വ്യവസ്ഥ ഇതിനെ ഒക്കെ ബാധിക്കുന്ന വിഷയമാണ്.\nആരോഗ്യ എമെർജെൻസികൾ മോശമായി കൈകാര്യം ചെയ്യുന്ന മന്ത്രിമാരുടെ ഉൾപ്പടെയുള്ളവരുടെ ജോലി തെറിക്കാറുണ്ട്, അതുകൊണ്ടു തന്നെ എല്ലാ തലങ്ങളിലും ആളുകൾ റ്റെൻസ് ആയിരിക്കും. ഇന്ത്യയും ചൈനയും ഒക്കെ പോലെ ബില്യണിൽ കൂടുതൽ ആളുകളുടെ ജീവൻ രക്ഷിക്കേണ്ട സാഹചര്യം ഉണ്ടാകുമ്പോൾ അതിനാണ് സർക്കാർ കൂടുതൽ ശ്രദ്ധ കൊടുക്കുന്നത്, രോഗം ഉള്ളവരേയും ഉണ്ടെന്ന് സംശയിക്കുന്നവരെയും ഒക്കെ ഏറെ സൂക്ഷിച്ചേ കൈകാര്യം ചെയ്യൂ, അവർക്കും ബന്ധുക്കൾക്കും ഒക്കെ അസൗകര്യം ഒക്കെ ഉണ്ടായി എന്ന് വാരാം.\nപണ്ടൊക്കെ പാൻഡെമിക്കുകൾ ഉണ്ടാകുമ്പോൾ ലക്ഷവും ദശലക്ഷവും ഒക്കെ ആളുകൾ ആണ് മരിച്ചിരുന്നത്, അതിൽ നിന്നും മരണം അഞ്ഞൂറിനും താഴേക്ക് കൊണ്ടുവന്നത് ഇത്തരത്തിലുള്ള മുൻ‌കൂർ പരിശോധനയും മാറ്റിനിർത്താലും ഒക്കെക്കൂടിയാണ്.


VADAKARA ELECTION | ലോക്‌സഭാ തിരഞ്ഞെടുപ്പ് പ്രചരണത്തിന്റെ ഭാഗമായി കോളേജിലെത്തിയ വടകര യുഡിഎഫ് സ്ഥാനാര്‍ത്ഥി കെ. മുരളീധരനെ എസ്‌എഫ്‌ഐ പ്രവര്‍ത്തകര് തടഞ്ഞു; കോളേജില് തടഞ്ഞ സംഭവം അക്രമ രാഷ്ട്രിയത്തിന്റെ മറ്റൊരു ഉദാഹരണമാണെന്ന് കെ. മുരളീധരന് - Malayalivartha.com Widgets Magazine\n22 MARCH 2019 08:39 PM IST\nലോക്‌സഭാ തിരഞ്ഞെടുപ്പ് പ്രചരണത്തിന്റെ ഭാഗമായി കോളേജിലെത്തിയ വടകര യുഡിഎഫ് സ്ഥാനാര്‍ത്ഥി കെ. മുരളീധരനെ പേരാമ്ബ്ര സികെജി കോളേജില് തടഞ്ഞതിന് പിന്നാലെ യുഡിഎഫും-എല്‍ഡിഎഫും തമ്മില് സമൂഹ മാധ്യമത്തില് പോര്. ക്യാമ്ബസില് മുരളീധരന് എത്തിയതിന് പിന്നാലെ എസ്‌എഫ്‌ഐ പ്രവര്‍ത്തകര് തടയുകയും മുദ്രാവാക്യം വിളിക്കുകയുമായിരുന്നു.കോളേജില് സംഘര്‍ഷ സാധ്യത നിലനില്‍ക്കേ മുരളീധരന് തിരിച്ചു പോകുകയായിരുന്നു.\nതന്നെ കോളേജില് തടഞ്ഞ സംഭവം അക്രമ രാഷ്ട്രിയത്തിന്റെ മറ്റൊരു ഉദാഹരണമാണെന്ന് കെ. മുരളീധരന് പിന്നീട് പ്രതികരിച്ചു. ക്യാമ്ബസിന്റെ കെട്ടിടത്തിലേക്കുള്ള ഗോവണിപ്പടിയില് ഇരുന്നുകൊണ്ടാണ് എസ്‌എഫ്‌ഐ പ്രവര്‍ത്തകര് കെ. മുരളീധരന് പിന്നീട് പ്രതികരിച്ചു. ക്യാമ്ബസിന്റെ കെട്ടിടത്തിലേക്കുള്ള ഗോവണിപ്പടിയില് ഇരുന്നുകൊണ്ടാണ് എസ്‌എഫ്‌ഐ പ്രവര്‍ത്തകര് കെ. മുരളീധരനെതിരെ മുദ്രാവാക്യം വിളിച്ചത്. എസ്‌എഫ്‌ഐക്കാരുടെ നടപടി ചോദ്യം ചെയ്ത് കെഎസ്.യു-എംഎസ്‌എഫ് പ്രവര്‍ത്തകരും മുന്നോട്ട് വന്നതോടെ ഇരുകൂട്ടരും തമ്മില് വാക്കേറ്റമായി. സംഭവത്തെ ചൊല്ലി സമൂഹമാധ്യമങ്ങളിലും ഇപ്പോള് എല്‍ഡിഎഫ്-യുഡിഎഫ് പ്രവര്‍ത്തകര് കൊമ്ബ് കോര്‍ക്കുകയാണ്.\nരാജീവ് ഗാന്ധി വധക്കേസ് പ്രതി നളിനിയുടെ പരോള് നീട്ടി (5 minutes ago)\nചിദംബരത്തെ സി.ബി.ഐ കസ്റ്റഡിയില് വിട്ടു...ആഗസ്റ്റ് 26 വരെയാണ് ചിദംബരം കസ്റ്റഡിയില് തുടരുക (17 minutes ago)\nതാഴ്വരവിട്ടോടേണ്ടിവന്ന കാശ്മീർപണ്ഡിറ്റുകളെ തിരികെകൊണ്ടുവരും (18 minutes ago)\nഹീര തട്ടിപ്പ്; 300 കോടിയുടെ ആസ്തി കണ്ടുകെട്ടി, എറണാകുളം, മലപ്പുറം, കോഴിക്കോട് ജില്ലകളിലുള്ളവരാണ് തട്ടിപ്പിന് ഇരയായത് (37 minutes ago)\nകുവൈത്തില് പ്ലസ് ടു വിദ്യാര്‍ത്ഥിനി ഫ്‌ലാറ്റില് നിന്നും വീണു മരിച്ചു (49 minutes ago)\nതാൽക്കാലിക ഒഴിവുകളിലേക്ക് അപേക്ഷകൾ ക്ഷണിച്ചു (51 minutes ago)


ദുബായ്; ഗ്ലോബല് ഇന്ത്യന് സമ്മിറ്റില് പികെ കുഞ്ഞാലിക്കുട്ടി പങ്കെടുക്കും | Dubai; PK Kunjalikutty participates in Global Indian summit - Malayalam Oneindia\nദുബായ്; ഗ്ലോബല് ഇന്ത്യന് സമ്മിറ്റില് പികെ കുഞ്ഞാലിക്കുട്ടി പങ്കെടുക്കും\nUpdated: Sun, Apr 30, 2017, 10:39 [IST]\nദുബായ്: ദേശീയ-അന്തര്‍ദേശീയ കാര്യങ്ങളില് രാഷ്ട്രത്തെ അഭിവൃദ്ധിപ്പെടുത്തു ന്നതും പൗരന്മാരുടെ ക്ഷേമവും ഐശ്വര്യവും ലക്ഷ്യമാക്കുന്നതുമായ വിവിധ വിഷയങ്ങളെ ആസ്പദമാക്കിയുള്ള വിശ്വസാഹചര്യങ്ങളും സാധ്യതകളും വിലയിരുത്തുന്നതിനായി ദുബായ് കെ.എം.സി.സി മെയ് 18ന് ഗ്ലോബല് ഇന്ത്യ സമ്മിറ്റ് സംഘടിപ്പിക്കുന്നു. അല്‍ബറഹയിലെ വിമന്‍സ് അസോസിയേഷന് ഹാളില് നടക്കുന്ന സമ്മിറ്റില് പി.കെ കുഞ്ഞാലിക്കുട്ടി എം.പി, കോണ്‍സുല് ജനറല് വിപുല് എന്നിവര് മുഖ്യാതിഥികളായി പങ്കെടുക്കും. മാറിമാറി വരുന്ന ഭരണാധികാരികളുടെ ആസൂത്രണ മികവുകള്‍ക്കനുസരിച്ച് ലോകക്രമവും മാറിക്കൊണ്ടിരിക്കും.\nസാമ്പത്തിക ചലനങ്ങള്, സാമൂഹ്യ സാഹചര്യങ്ങള്, സാംസ്‌കാരിക സഹവര്‍ത്തിത്വങ്ങള്, നയതന്ത്ര ബന്ധങ്ങള്, മൗലികാവകാശങ്ങള് തുടങ്ങി വിവിധ മേഖലകളിലെ ഏത് ചലനവും മനുഷ്യ സമൂഹത്തിന്റെ ദൈനംദിന ജീവിതത്തില് വലിയ ആഘാതമുണ്ടാക്കും. രാഷ്ട്രത്തിന്റെ വളര്‍ച്ചയെയും പൗരജീവിത വികസനത്തെയും ഇത് അപകടപ്പെടുത്തുമോ എന്ന ആശങ്ക വര്‍ധിച്ചുവരുന്ന ഘട്ടത്തില് ഗൗരവതരമായ ചിന്തയിലേക്ക് ഭരണകൂടത്തിന്റെയും ഭരണാധികാരികളുടെയും പ്രവാസ സമൂഹത്തിന്റെയും ശ്രദ്ധ ക്ഷണിക്കുകയാണ് സമ്മിറ്റിലൂടെ ഉദ്ദേശിക്കുന്നത്.\nപ്രവാസി സമൂഹത്തിലെ സര്‍ക്കാര് ഇടപെടലുകള്, രാഷ്ട്ര നന്മക്ക് മതേതര ശാക്തീകരണം, വാണിജ്യ- വ്യവസായത്തിലെ ഇന്ത്യ, ജനാധിപത്യം നേരിടുന്ന വെല്ലുവിളി, സാമൂഹ്യ പരിഷ്‌കാരത്തിലെ അപകടങ്ങള്, മാധ്യമ സ്വാതന്ത്ര്യ നിയന്ത്രണത്തിന്റെ വിനകള് എന്നീ അജണ്ടകള് വിശകലനം ചെയ്യുന്ന സമ്മിറ്റില് സാമൂഹ്യ- സാംസ്‌കാരിക- രാഷ്ട്രീയ- വാണിജ്യ- വ്യവസായ- മാധ്യമ രംഗത്തെ പ്രമുഖ വ്യക്തിത്വങ്ങളായ പത്മശ്രീ ഡോ. ആസാദ് മൂപ്പന്, യു.എ.ഇ കെ.എം.സി.സി പ്രസിഡന്റ് ഡോ. പുത്തൂര് റഹ്്മാന്, ഖലീജ് ടൈംസ് സീനിയര് എഡിറ്റര് സുരേഷ് പട്ടാലി, ഇന്ത്യന് ഓവര്‍സീസ് കോണ്‍ഗ്രസ് മുന് യു.എ.ഇ പ്രസിഡന്റ് എം.ജി പുഷ്പന്, ദേശാഭിമാനി ഫോറം ഡയറക്ടര് ഗോപി, നോര്‍ക്ക മുന് ഡയറക്ടര് ഇസ്മായില് റാവുത്തര് പ്രസംഗിക്കും. പത്രസമ്മേളനത്തില് ദുബായ് കെ.എം.സി.സി പ്രസിഡന്റ് പി.കെ അന്‍വര് നഹ, ആക്ടിംഗ് ജനറല് സെക്രട്ടറി ഇസ്മായില് അരൂക്കുറ്റി, ട്രഷറര് എ.സി ഇസ്മായില് പങ്കെടുത്തു.\npk kunjalikutty nri dubai പികെ കുഞ്ഞാലിക്കുട്ടി ദുബായ് എന്‍ആര്‍ഐ\nDubai; PK Kunjalikutty participates in Global Indian summit


നഴ്സുമാർ നടത്തുന്ന സമരത്തിനെതിരേ എസ്മ പ്രയോഗിക്കണമെന്ന് ഹൈക്കോടതി\nകൊച്ചി: വേതന വർധനവ് ആവശ്യപ്പെട്ട് നഴ്സുമാർ നടത്തുന്ന സമരത്തിനെതിരേ എസ്മ (അവശ്യ സേവന നിയമം) പ്രയോഗിക്കണമെന്ന് ഹൈക്കോടതി ഉത്തരവിട്ടു. സമരക്കാർ മനുഷ്യ ജീവന് വില കൽപ്പിക്കണമെന്നും കോടതി നിരീക്ഷിച്ചു. സ്വകാര്യ ആശുപത്രി ഉടമകൾ സമർപ്പിച്ച ഹർജി പരി ഗണിച്ചാണ് ഹൈക്കോടതി ഉത്തരവ്.\nതിങ്കളാഴ്ച മുതൽ നഴ്മാരുടെ അനിശ്ചിതകാല സമരം തുടങ്ങിയാൽ ആശുപത്രികളുടെ പ്രവർത്തനം പൂർണമായും സ്തംഭിക്കുമെന്ന സ്ഥിതിയാകുമെന്ന് ആശുപത്രി ഉടമകൾ സർക്കാരിനെ അറിയിച്ചിരു ന്നു. എസ്മ പ്രയോഗിക്കാൻ കഴിയുമോ എന്നും മാനേജ്മെന്‍റുകൾ സർക്കാരിനോട് ആരാഞ്ഞു. എന്നാൽ ഇക്കാര്യത്തിൽ സർക്കാർ വ്യക്തമായ മറുപടി നൽകാൻ തയാറാകാതിരുന്നതോടെ ആശുപ ത്രി ഉടമകൾ ഹൈക്കോടതിയെ സമീപിച്ചു.\nസമരം തുടങ്ങിയാൽ ചികിത്സകൾ താളം തെറ്റുമെന്നും അത്യാഹിത വിഭാഗം മാത്രമേ പ്രവർത്തിപ്പി ക്കാൻ കഴിയൂ എന്നുമാണ് ഒരു വിഭാഗം മാനേജ്മെന്‍റുകളുടെ നിലപാട്. അതിനാൽ ആശുപത്രികൾ അടച്ചിടുമെന്ന് ഒരു വിഭാഗം കഴിഞ്ഞ ദിവസം പ്രഖ്യാപിച്ചിരുന്നു. ഇതിന് പിന്നാലെയാണ് ഉടമകൾ ഹൈക്കോടതിയെ സമീപിച്ചത്.


സുപ്രീംകോടതി ചീഫ് ജസ്റ്റീസിനെതിരായ ലൈംഗികാതിക്രമ പരാതി: പരാതിക്കാരിക്ക് മൂന്നംഗ സമിതിയുടെ നോട്ടീസ് | VygaNews\nസുപ്രീംകോടതി ചീഫ് ജസ്റ്റീസിനെതിരായ ലൈംഗികാതിക്രമ പരാതി: പരാതിക്കാരിക്ക് മൂന്നംഗ സമിതിയുടെ നോട്ടീസ്\nന്യൂഡല്‍ഹി: സുപ്രീംകോടതി ചീഫ് ജസ്റ്റീസ് രഞ്ജന് ഗൊഗോയിക്കെതിരെ ലൈംഗികാതിക്രമ പരാതി നല്‍കിയ പരാതിക്കാരിക്ക് നോട്ടീസ്. ഈ ഹര്‍ജി കൈകാര്യം ചെ...\nന്യൂഡല്‍ഹി: സുപ്രീംകോടതി ചീഫ് ജസ്റ്റീസ് രഞ്ജന് ഗൊഗോയിക്കെതിരെ ലൈംഗികാതിക്രമ പരാതി നല്‍കിയ പരാതിക്കാരിക്ക് നോട്ടീസ്. ഈ ഹര്‍ജി കൈകാര്യം ചെയ്യുന്ന സുപ്രീംകോടതി ജഡ്ജിമാരായ മൂന്നംഗ സമിതിയാണ് നോട്ടീസ് അയച്ചിരിക്കുന്നത്.\nമറ്റന്നാള് ഈ സമിതിക്കു മുമ്പില് ഹാജരാകാനാണ് നോട്ടീസ്. സുപ്രീംകോടതിയിലെ മുന് വനിതാ ജീവനക്കാരിയാണ് ചീഫ് ജസ്റ്റീസിനെതിരെ പരാതി ഉന്നയിച്ചിരിക്കുന്നത്.\nചീഫ് ജസ്റ്റീസ് രഞ്ജന് ഗൊഗോയി അദ്ദേഹത്തിന്റെ വസതിയില് വച്ച് തനിക്കെതിരെ ലൈംഗികാതിക്രമം പ്രവര്‍ത്തിച്ചു എന്നാരോപിച്ചാണ് യുവതി പരാതി നല്‍കിയിരിക്കുന്നത്.\nKeywords: Chief justice, Supreme court, Notice, Lady staff\nVygaNews: സുപ്രീംകോടതി ചീഫ് ജസ്റ്റീസിനെതിരായ ലൈംഗികാതിക്രമ പരാതി: പരാതിക്കാരിക്ക് മൂന്നംഗ സമിതിയുടെ നോട്ടീസ്


"ഹിന്ദുരാഷ്ട്രത്തിനായി മരിക്കാനും കൊല്ലാനും തയ്യാറാവണം"; യുപിയിലെ സ്കൂളുകളില് പ്രതിജ്ഞ - Media Vision News\nHome Latest news “ഹിന്ദുരാഷ്ട്രത്തിനായി മരിക്കാനും കൊല്ലാനും തയ്യാറാവണം”; യുപിയിലെ സ്കൂളുകളില് പ്രതിജ്ഞ\n“ഹിന്ദുരാഷ്ട്രത്തിനായി മരിക്കാനും കൊല്ലാനും തയ്യാറാവണം”; യുപിയിലെ സ്കൂളുകളില് പ്രതിജ്ഞ\nഹിന്ദു രാഷ്ട്ര നിർമിതിക്കായി ഉത്തർപ്രദേശിലെ സ്‌കൂളുകളിൽ കുട്ടികളെക്കൊണ്ട് പ്രതിജ്ഞയെടുപ്പിക്കുന്നതായി റിപ്പോർട്ട്. ഉത്തർപ്രദേശിലെ ഒരു സ്‌കൂളിൽ നിന്നുള്ള വീഡിയോ ദൃശ്യങ്ങൾ സുദർശനാ ന്യൂസ് പുറത്തുവിട്ടു.\nഉത്തർപ്രദേശിലെ സോൻബദ്രയിലുള്ള ഒരു സ്കൂളിലെ വിദ്യാര്‍ഥികള്‍ക്ക് ഒരാൾ ഹിന്ദുരാഷ്ട്രനിർമാണത്തെക്കുറിച്ച പ്രതിജ്ഞ ചൊല്ലിക്കൊടുക്കുന്നത് വീഡിയോ ദൃശ്യങ്ങളില് കാണാം.ഹിന്ദു രാഷ്ട്രത്തിന് വേണ്ടി പോരാടാനും മരിക്കാനും വേണമെങ്കിൽ കൊല്ലാനും തയ്യാറാവണമെന്നാണ് പ്രതിജ്ഞയിൽ പറയുന്നത്.\nപ്രതിജ്ഞയിലെ വാചകങ്ങള് ഇതാണ്.\n“ഇന്ത്യയെ ഹിന്ദുരാഷ്ട്രമാക്കാൻ പ്രവർത്തിക്കുമെന്ന് നാം പ്രതിജ്ഞയെടുക്കുന്നു. അതിനായി പോരാടാനും മരിക്കാനും വേണ്ടിവന്നാൽ കൊല്ലാനും നമ്മൾ തയ്യാറാവും. ഒരു കാരണവശാലും ഈ ഉദ്യമത്തിൽ നിന്ന് നാം പുറംതിരിയില്ല. എത്ര ത്യാഗം സഹിച്ചാണെങ്കിലും നമ്മൾ ഇതിന് വേണ്ടി പൊരുതും.”\nയു.പി യിലെ സോൻബദ്ര ജില്ലയിലെ ഒരു പാർക്കിൽ വച്ച് വിദ്യാർഥികൾക്ക് ഒരാൾ പ്രതിജ്ഞ ചൊല്ലിക്കൊടുക്കുന്നത് സുദർശനാ ടി.വി റിപ്പോർട്ടർ രാജേഷ് സിങാണ് ക്യാമറയിൽ പകർത്തിയത്. വീഡിയോ ദൃശ്യങ്ങൾ പ്രചരിച്ചതോടെ സംഭവത്തിൽ പൊലീസ് അന്വേഷണം പ്രഖ്യാപിച്ചിട്ടുണ്ട്.\nകഴിഞ്ഞ ദിവസം യു.പിയിലെ മറ്റൊരു സ്‌കൂളിൽ ഇതിന് സമാനമായ പ്രതിജ്ഞ വിദ്യാർഥികൾക്ക് ചൊല്ലിക്കൊടുന്ന ദൃശ്യങ്ങൾ സുദർശനാ ന്യൂസ് പുറത്തുവിട്ടിരുന്നു.ഡിസംബർ 19 ന് ഹിന്ദു യുവവാഹിനി ഡൽഹിയിൽ സംഘടിപ്പിച്ച ഒരു പൊതുപരിപാടിക്കിടെ ഇതേ പ്രതിജ്ഞ ചൊല്ലിയത് വാർത്തയായിരുന്നു.\nPrevious articleരാത്രികാല നിയന്ത്രണം: അടിയന്തര ആവശ്യങ്ങള്‍ക്ക് പുറത്തിറങ്ങുന്നവര് സ്വയം സാക്ഷ്യപത്രം കരുതണം\nNext articleസംസ്ഥാനത്ത് നാളെ മുതൽ രാത്രികാല നിയന്ത്രണം, ദേവാലയങ്ങൾക്കും ബാധകം


kannur mother and newborn died relatives alleges hospital negligence കണ്ണൂരിൽ പ്രസവത്തിന് പിന്നാലെ അമ്മയും കുഞ്ഞും മരിച്ച സംഭവം; ചികിത്സാപിഴവ് ആരോപിച്ച് ബന്ധുക്കൾ\nകണ്ണൂരിൽ പ്രസവത്തിന് പിന്നാലെ അമ്മയും കുഞ്ഞും മരിച്ച സംഭവം; ചികിത്സാപിഴവ് ആരോപിച്ച് ബന്ധുക്കൾ\nകണ്ണൂർ തലശ്ശേരിയിൽ പ്രസവത്തിന് പിന്നാലെ അമ്മയും കുഞ്ഞും മരിച്ചത് ചികിത്സാപിഴവ് കാരണമെന്ന് പരാതി. തലശേരിയിലെ ജോസ്ഗിരി ആശുപത്രിക്കെതിരെയാണ് മരിച്ച മുഴപ്പിലങ്ങാട് സ്വദേശിനിയുടെ കുടുംബം പരാതിയുമായി രംഗത്തെത്തിയത്.\nമുഴപ്പിലങ്ങാട് സ്വദേശിനി ഷഫ്‌നയെ ഈ മാസം പത്തിനാണ് തലശേരിയിലെ ജോസ് ഗിരി ആശുപത്രിയിൽ പ്രവേശിപ്പിച്ചത്. പിറ്റേന്ന് ഷഫ്‌ന കുഞ്ഞിന് ജന്മം നൽകി. ഇതിന് പിന്നാലെ ഇരുവരുടെയും ആരോഗ്യനില വഷളായി. കണ്ണൂരിലെ രണ്ട് ആശുപത്രികളിലേക്ക് മാറ്റിയെങ്കിലും അമ്മയെയും കുഞ്ഞിനെയും രക്ഷിക്കാനായില്ല. ചികിത്സാ പിഴവാണ് മരണകാരണമെന്നാണ് ബന്ധുക്കളുടെ പരാതി.\nപ്രസവത്തിനിടയിൽ എന്തെങ്കിലും പ്രശ്‌നമുള്ളതായി ഡോക്ടർമാർ ബന്ധുക്കളെ അറിയിച്ചിരുന്നില്ല. കുഞ്ഞിന്റെ തലയിൽ രക്തം കട്ടപിടിച്ചത് മറച്ചുവെച്ചെന്നും ശസ്ത്രക്രിയ നടത്തിയതിൽ അസ്വഭാവികതയുണ്ടെന്നുമാണ് കുടുംബത്തിന്റെ പരാതി.\nകുടുംബത്തിന്റെ പരാതിയിൽ പൊലീസ് കേസെടുത്തു. സംഭവത്തിൽ അന്വേഷണം നടത്തി മുപ്പത് ദിവസത്തിനുള്ളിൽ റിപ്പോർട്ട് നൽകാൻ മനുഷ്യാവകാശ കമ്മീഷൻ പൊലീസിനോട് നിർദേശിച്ചിരുന്നു. ചികിത്സിച്ച ഡോക്ടറോടും വിശദീകരണം ചോദിച്ചിട്ടുണ്ട്. എന്നാൽ ചികിത്സാപിഴവ് ഉണ്ടായിട്ടില്ലെന്നാണ് ആശുപത്രിയുടെ വിശദീകരണം. അമിതമായ രക്തസ്രാവമുണ്ടായിരുന്നെന്നും ജോസ്ഗിരി ആശുപത്രി അധികൃതർ പറഞ്ഞു.\nStory Highlights – kannur, hospital negligence\nRead more on: kannur | medical negligence


സര്‍ക്കാര് സ്വന്തം ചെലവില് മതില് കെട്ടണം: ശോഭാ സുരേന്ദ്രന് :: Janmabhumi Daily\nസര്‍ക്കാര് സ്വന്തം ചെലവില് മതില് കെട്ടണം: ശോഭാ സുരേന്ദ്രന്\nFriday 21 December 2018 2:09 pm IST\nവനിതാമതിലിനു സര്‍ക്കാര് പണം ഉപയോഗിക്കില്ലെന്ന് ഇതുവരെ ആണയിട്ടിരുന്ന പിണറായി വിജയന് കള്ളനും സത്യസന്ധതയില്ലാത്തവനാണെന്നും തെളിഞ്ഞിരിക്കുകയാണ്. മുഖ്യമന്ത്രിയായി തുടരാന് പിണറായിക്കു ധാര്‍മികമായി അവകാശമില്ല. ഈ മുഖ്യമന്ത്രി കേരളത്തിലെ ജനങ്ങളുടേതല്ല. മാര്‍ക്‌സിറ്റുകാരുടെ മാത്രം മുഖ്യമന്ത്രിയാണ് പിണറായി വിജയന്. അധികാരത്തിന്റെ ധാര്‍ഷ്ട്യത്തില് ജീവനക്കാരെ ഭീഷണിപ്പെടുത്തിയാണു മതിലില് അണിനിരത്തുന്നത്.\nതിരുവനന്തപുരം: സര്‍ക്കാര് ഖജനാവിലെ 50 കോടി രൂപ വനിതാമതിലിനായി ചെലവഴിക്കുന്ന മുഖ്യമന്ത്രി പിണറായി വിജയന് രാജിവയ്ക്കണമെന്നു ബിജെപി സംസ്ഥാന ജന.സെക്രട്ടറി ശോഭാ സുരേന്ദ്രന്. സ്ത്രീസുരക്ഷയ്ക്കും വനിതകളുടെ ക്ഷേമത്തിനുമായി നീക്കിവയ്‌ക്കേണ്ടുന്ന തുകയാണിത്. മതില് പണിയാന് മാര്‍ക്‌സിസ്റ്റ് പാര്‍ട്ടി തങ്ങളുടെ സ്വത്തില്‍നിന്ന് 50 കോടിയെടുത്തു ചെലവഴിക്കട്ടെയെന്നും ശോഭസുരേന്ദ്രന് പറഞ്ഞു.\nപറശ്ശിനിക്കിടവില് സഖാക്കള് പീഡിപ്പിച്ച പെണ്‍കുട്ടിക്കും നീതി ലഭിച്ചിട്ടില്ല. നീതിക്കായി കേഴുന്ന സ്ത്രീകളുടെ കണ്ണീരിനിടയിലാണു സര്‍ക്കാര് മതിലുയര്‍ത്തുന്നത്. ദാരിദ്ര്യം മൂലം ബുദ്ധിമുട്ടുന്ന ജോസഫൈനെപ്പോലുള്ള വനിതകളുടെ ദുഃഖവും സിപിഎം കാണണം. നവോത്ഥാന നായകരെല്ലാം തന്നെ അസ്പര്‍ശ്യതയുടെ മതിലുകള് പൊളിച്ചവരാണ്. സുപ്രീം കോടതിയില് ശബരിമല യുവതീപ്രവേശത്തിന് അനുകൂലമായി മതിലിന്റെ ദൃശ്യങ്ങള് നല്‍കാനാണു സര്‍ക്കാര് തയാറെടുക്കുന്നതെന്നും മതിലിനുവേണ്ടി ഖജനാവില്‍നിന്നു പണം ചെലവഴിക്കരുതെന്നും ശോഭാ സുരേന്ദ്രന് ആവശ്യപ്പെട്ടു.\nപാലക്കാട്ടെ ആദിവാസി മേഖലകളില് ഗര്‍ഭിണികളായ സ്ത്രീകള് മരിക്കുന്നതു പതിവായിരിക്കുന്നു. 17 യുവതികളാണ് അടുത്തിടെ മരിച്ചത്. അവരെ രക്ഷപ്പെടുത്താന് സാമൂഹ്യക്ഷേമവകുപ്പിനു നേരമില്ല. മതിലുകെട്ടുന്ന പണത്തിന്റെ പത്തിലൊന്നുണ്ടെങ്കില് ആ പാവങ്ങളെ രക്ഷപെടുത്താം. നെയ്യാറ്റിന്‍കരയില് കൊല്ലപ്പെട്ട സനലിന്റെ വിധവ വിജി ജോലിക്കുവേണ്ടി സെക്രട്ടേറിയറ്റ് പടിക്കല് സമരം ചെയ്യുകയാണ്. അവരുടെ കണ്ണീരു കാണാനും സര്‍ക്കാര് തയാറായിട്ടില്ല.


വയനാടന് ക്വാറികള്‍ക്ക് പൂട്ട് വീണു; തുറപ്പിക്കുമെന്ന് ക്വാറി മാഫിയ, ജീവന് കൊടുത്തും പോരാടുമെന്ന് പരിസ്ഥിതി പ്രവര്‍ത്തകര് – Azhimukham\nവയനാടന് ക്വാറികള്‍ക്ക് പൂട്ട് വീണു; തുറപ്പിക്കുമെന്ന് ക്വാറി മാഫിയ, ജീവന് കൊടുത്തും പോരാടുമെന്ന് പരിസ്ഥിതി പ്രവര്‍ത്തകര്\nഅമ്പലവയല്, കുളഗപ്പാറ, ചീങ്ങേരി എന്നിവിടങ്ങളിലെ ഖനനത്തിനാണ് ജില്ലാ ദുരന്ത നിവാരണ അതോറിറ്റി അനുമതി നിഷേധിക്കുകയും ലൈസന്‍സ് റദ്ദാക്കുകയും ചെയ്തത്\nApr 30 2017 10:21 AM\nവയനാട് ജില്ലയിലെ അതീവ പരിസ്ഥിതി പ്രാധാന്യം നിറഞ്ഞ അമ്പലവയല് പഞ്ചായത്തിലെ ക്വാറികള് ഉള്‍പ്പെടെ, ജില്ലയിലെ ക്വാറികള് നിര്‍ത്തലാക്കണമെന്ന ഹൈക്കോടതി വിധിയും ക്വാറികള്‍ക്ക് അനുമതി നിഷേധിച്ച ജില്ലാ പരിസ്ഥിതി നിര്‍ണ്ണയ സമിതിയുടെയും തീരുമാനങ്ങള് വന്നത് ഈയിടെയാണ്. വയനാട്ടിലെ പ്രധാന പരിസ്ഥിതി സംഘടനകളായ ഔര് ഔണ് നേച്ചര്, പ്രകൃതി സംരക്ഷണ സമിതി എന്നി സംഘടനളുടെയുടെ വ്യക്തികളുടെയും കൂട്ടായ പോരാട്ടത്തിന്റെ ഫലമായിരുന്നു ഇത്.\nഭൂമി തുരന്ന് ഖനനം നടത്തുന്ന കുത്തക മുതലാളിമാര്‍ക്ക് പുതിയ വിധി വലിയ ആഘാതമാണ് നല്‍കിയിരിക്കുന്നത്. പശ്ചിമഘട്ട മല നിരകളില് ഏറെ പ്രാധാന്യം നിറഞ്ഞവയാണ് വയനാടന് മലനിരകള്. അപൂര്‍വ്വങ്ങളായ പ്രകൃതി ജന്തു വിഭവങ്ങള്‍ക്ക് വാസസ്ഥലമൊരുക്കിയിരുന്ന ജില്ലയില് ക്വാറികള് സ്ഥാനം പിടിച്ചതോടെ അത് ജില്ലയിലെ കാലാവസ്ഥാ മാറ്റത്തിനും വരള്‍ച്ചക്കും മഴക്കുറവിനും ചൂട് വര്‍ദ്ധിക്കുന്നതിനുമൊക്ക കാരണമായിരുന്നു.\nഅമ്പലവയല്, കുളഗപ്പാറ, ചീങ്ങേരി എന്നിവിടങ്ങളിലെ ഖനനത്തിന് ജില്ലാ ദുരന്ത നിവാരണ അതോറിറ്റി അനുമതി നിഷേധിക്കുകയും ലൈസന്‍സ് റദ്ദാക്കുകയും ചെയ്തതോടെയാണ് ക്വാറികള്‍ക്ക് പൂട്ട് വീണത്. ഇത്തരമൊരു വിധിയില് നിലനില്‍ക്കാന് കഴിഞ്ഞാല് അത് ജില്ലക്ക് കഴിഞ്ഞ കാലങ്ങളില് നഷ്ടപ്പെട്ട സ്വാഭാവികത വീണ്ടെടുക്കാന് കഴിയുമെന്ന് ജില്ലയിലെ പരിസ്ഥിതി പ്രവര്‍ത്തകര് തന്നെ പറയുന്നു. ‘കേരളത്തില് പാരിസ്ഥിതികാനുമതി ലഭിച്ചിട്ടുള്ള ക്വാറികള് മാത്രമെ പാടുള്ളു എന്ന സുപ്രീം കോടതി വിധിയുടെ അടിസ്ഥാനത്തില് കേരളത്തില് പലയിടത്തും ക്വാറികള്‍ക്ക് ലൈസന്‍സ് ലഭിച്ചെങ്കിലും വയനാട്ടില് ഇതുവരെ ഒരു ക്വാറിക്കും അനുമതി നല്‍കിയിട്ടില്ല. അത് കഴിഞ്ഞ കാലങ്ങളില് ഞങ്ങള് നടത്തിയ ചെറുത്തു നില്‍പ്പിന്റയും കഠിന പ്രയത്‌നത്തിന്റയും പ്രതിഫലമാണ്. വെച്ച കാല് പിന്നോട്ടില്ല. നഷ്ടങ്ങള് മാത്രമാണ് ഈ ഒരു പ്രക്ഷോഭത്തിന് ഇറങ്ങിയതിന് ശേഷം ഉണ്ടായത്. പക്ഷേ അത് കാര്യമാക്കുന്നില്ല. അടുത്ത തലമുറക്കും ഈ മണ്ണ് ആവശ്യമാണ്. അതിനായി ജീവന് പോയാലും ഇനിയും പോരാടും.‘ എന്ന് പ്രമുഖ പരിസ്ഥിതി പ്രവര്‍ത്തകനായ ധര്‍മ്മരാജ് വയനാട് പറയുന്നു.\nപ്രധാനമായും ക്വാറികള് ഉള്ള മേഖലകള് ജനവാസ മേഖലകളായി മാറിയതും ക്വാറി ലോബികള്‍ക്ക് തിരിച്ചടിയായിരുന്നു. വയനാട്ടിലെ പ്രമുഖ പരിസ്ഥിതി പ്രവര്‍ത്തകരായ ധര്‍മ്മരാജ്, കെ.പി ജേക്കബ്, മോയി, റോയ് ദാസ്, ജോര്‍ജ്ജ് മാഷ്, തോമസ് അമ്പലവയല് എന്നിവരുടെയെല്ലാം അക്ഷീണ പരിശ്രമത്തിനാണ് ഇപ്പോള് പ്രതിഫലം കിട്ടിയിരിക്കുന്നത്. അതിന് ഏറ്റവും വലിയ ഉദാഹരണം നേരത്തെ ജില്ലയില് 177 ക്വാറികള് പ്രവര്‍ത്തിച്ചിരുന്നത് ഇന്ന് അത് ചുരുങ്ങി പത്തില് താഴെയായി എന്നതാണ്.\nനിയമപരമായും സംഘടനാപരമായും ക്വാറി ലോബികള് യുദ്ധം ചെയ്‌തെങ്കിലും അതിനു പകരമായി ജീവന് കളഞ്ഞു പോലും തയാറായുള്ള പോരാട്ടമാണ് പരിസ്ഥിതി പ്രവര്‍ത്തകര് നടത്തിയത്. ‘പോരാട്ടത്തില് പിന്നോട്ടില്ല. എന്തു വില കൊടുത്തും മുന്‍പോട്ട് പോകാനാണ് തീരുമാനം. കഴിഞ്ഞ 15 വര്‍ഷത്തെ കണക്ക് പരിശോധിച്ചാല് ജില്ലക്ക് ലഭിച്ച മഴയുടെ അളവ് കുറഞ്ഞു വരുന്നതായാണ് കണ്ടു വരുന്നത്. വേദനാജനകമാണ് ജില്ലയുടെ ഇപ്പോഴുള്ള അവസ്ഥ. അത് കണ്ടുനില്‍ക്കാനാവില്ല. ജനസാന്ദ്രത വര്‍ദ്ധിച്ചത് ജില്ലയുടെ പാരിസ്ഥിതിക മേഖലകളില് ആഘാതം സൃഷ്ടിച്ചിട്ടുണ്ടെങ്കിലും ഭൂമിയുടെ മാറ് പിളര്‍ക്കുന്ന രീതിയിലുള്ള ക്വാറികളുടെ പ്രവര്‍ത്തനം തന്നെയാണ് ജില്ലയുടെ കാലാവസ്ഥയെ തകിടം മറിച്ചത്. ഇനിയെങ്കിലും നമ്മുടെ തനതായ കര്‍ഷക സംസ്‌കാരത്തെ തിരിച്ചു പിടിക്കേണ്ടിയിരിക്കുന്നു. ഖനനം പൂര്‍ണ്ണമായി നിരോധിക്കേണ്ടതുണ്ട്. നീലഗിരി മാതൃക തന്നെ ജില്ലയില് കൊണ്ടു വരേണ്ടിയിരിക്കുന്നു’ എന്ന് പരിസ്ഥിതി പ്രവര്‍ത്തകന് കെ.പി ജേക്കബ് പറയുന്നു.\nഅനധികൃത ക്വാറികള്‍ക്കെതിരെ പോരാട്ടം നടത്തിയതിന് ക്വാറി ലോബികളുടെ ക്രൂരതക്ക് ഇരയായതാണ് കെ.പി ജേക്കബ്. തനിക്ക് സ്വന്തമായുണ്ടായിരുന്ന അടയ്ക്ക സംസ്‌കരണ ഫാക്ടറി പോലും പൂട്ടിച്ച് വീട് ജപ്തി ചെയ്യുന്ന അവസ്ഥയിലെത്തിയിട്ടും വയനാടിന്റ പ്രകൃതിക്കും പച്ചപ്പിനും വേണ്ടി മുന്നില് നിന്ന് പ്രവര്‍ത്തിച്ച വ്യക്തിയാണ് അദ്ദേഹം.\nപരിധി വിട്ട പ്രവര്‍ത്തനങ്ങളിലൂടെയാണ് ജില്ലയില് ക്വാറികള് പണം വാരിക്കൊണ്ടിരുന്നത്. ബാണാസുരസാഗര് ഡാമിനടുത്തുള്ള അതീവ പരിസ്ഥിതി പ്രാധാന്യം നിറഞ്ഞ മേഖലകളില് പോലും ക്വാറി പ്രവര്‍ത്തനം വ്യാപിച്ചിരുന്നു. ഒപ്പം ഡാമിനടുത്തുള്ള ആദിവാസി കോളനികളുടെ ശ്മശാനങ്ങള് കൈയ്യേറി പോലും ക്വാറികള് പ്രവര്‍ത്തിച്ചിരുന്നു. ഇന്ന് അതിന് ഒരു അറുതി വന്നപ്പോള് ഇന്നാട്ടുകാരനായ പരിസ്ഥിതി പ്രവര്‍ത്തകന് മോയിയും സന്തോഷം മറച്ചു വെക്കുന്നില്ല. ‘പാരിസ്ഥിതിക്ക് വേണ്ടി നിന്നതിനാല് ജീവിതത്തില് നഷ്ടത്തിന്റ കണക്ക് മാത്രമെ പറയാന് ഉള്ളു. ഒരുപാട് ഭീക്ഷണിയും വാഗ്ദാനങ്ങളുമൊക്കെ ഉണ്ടായിരുന്നു. അവിടെ ഒന്നും വീണു പോയില്ല. ആദ്യമൊക്കെ നൂറു കണക്കിന് ആളുകളുടെ പിന്തുണ ഞങ്ങള്‍ക്ക് ഒപ്പമുണ്ടായിരുന്നു. ഇന്ന് ആരും തന്നെ ഒപ്പം ഇല്ല. എങ്കിലും പരിസ്ഥിതി കൂട്ടായ്മ നിലനിര്‍ത്താന് ഇനിയും ശ്രമിക്കും. സാമ്പത്തികമായും ഞാന് തകര്‍ന്നിരുന്നു. ഇന്ന് ക്വാറികള് നിര്‍ത്തിയതില് ഒരുപാട് സന്തോഷിക്കുന്നു. ജീവിതത്തിലെ വലിയ നഷ്ടങ്ങള്‍ക്കിടയിലും എന്റെയൊക്കെ ജീവിതം കൊണ്ട് അടുത്ത തലമുറയ്ക്ക് വേണ്ടി എന്തെങ്കിലും ചെയ്യാന് കഴിഞ്ഞു എന്നത് മാത്രമാണ് സന്തോഷം നല്‍കുന്ന ഘടകം’ എന്ന് മോയി പറയുന്നു.\nവയനാട്ടിലെ ക്വാറികളുടെ തലസ്ഥാനം അമ്പലവയലാണ്. ഇവിടുത്തെ ആറു മലകള് കേന്ദ്രീകരിച്ചാണ് പ്രധാനമായും ഖനനം നടന്നിരുന്നത്. ആറാട്ടുപാറ, ചീങ്ങേരിമല, മട്ടപ്പാറ, കാരംകൊല്ലി മല, കുളഗപ്പാറ, മഞ്ഞപ്പാറ തുടങ്ങിയ മലകള് ഇപ്പോള് തന്നെ നശിച്ചു കഴിഞ്ഞു. ആ കാര്യത്തില് ഇവിടുത്തെ സ്വകാര്യ ഭൂമിയുടെ കാര്യവും റവന്യൂ ഭൂമിയടെ കാര്യമൊന്നും വ്യത്യസ്തമല്ല. ജില്ലയില് കിണറുകള് വറ്റി, ആവാസ വ്യവസ്ഥയില് വന് മാറ്റങ്ങള് സംഭവിച്ചു. ക്വാറികളില് ഖനനം നടത്തുമ്പോള് ചെറിയ സിലിക്കണ് പടലങ്ങള് അന്തരീക്ഷത്തിലെത്തുകയും അത് ആസ്ത്മ, അര്‍ബുദം പോലുള്ള രോഗങ്ങള്‍ക്ക് കാരണമാകുന്നതായും കണ്ടെത്തിയിരുന്നു. പാറ പൊട്ടിക്കാന് സ്ഥിരമായി വെടി മരുന്ന് ഉപയോഗിക്കുന്നതിനാല് അത് ജനങ്ങള്‍ക്ക് കേള്‍വി തകരാര്, ഗര്‍ഭസ്ഥ ശിശുക്കള്‍ക്ക് വൈകല്യം തുടങ്ങിയവയും ജില്ലയില് റിപ്പോര്‍ട്ട് ചെയ്യപ്പെട്ടും തുടങ്ങിയിരുന്നു.\nനീലഗിരിയെപ്പോലെ വയനാടും മാതൃകയാക്കേണ്ടതുണ്ടെന്നും അതിന് കര്‍ക്കശമായ നിയമ നിര്‍മ്മാണമാണ് ആവശ്യമെന്നും പരിസ്ഥിതി പ്രവര്‍ത്തകരായ റോയ് ദാസും ജോര്‍ജ്ജ് മാഷും പറയുന്നു. ദീര്‍ഘമായ നേട്ടം കണ്ടാവണം പദ്ധതി ആവിഷ്‌ക്കരിക്കേണ്ടത്. കൃത്യമായ പഠനം നടത്തേണ്ടതുണ്ട്. ഒപ്പം തന്നെ ക്വാറികളുടെ പ്രവര്‍ത്തനങ്ങള് സ്വകാര്യ ലോബിയില് നിന്ന് സര്‍ക്കാര് ഏറ്റെടുക്കട്ടെ. ഇനി അല്ലെങ്കിലും ക്വാറികള്‍ക്ക് വീണ്ടും അനുമതി നല്‍കാനാണ് തിരുമാനം എങ്കില് അത് കൈയും കെട്ടി കണ്ട് നോക്കി നില്‍ക്കുമെന്ന് ആരും വിചാരിക്കേണ്ട. കഴിഞ്ഞ നാളുകളിലെപ്പോലെ ഏത് വിധ പ്രക്ഷോഭങ്ങള്‍ക്കും നിയമ യുദ്ധത്തിനും ഞങ്ങള് ഒരുക്കമാണ് എന്നും അവര് കൂട്ടിച്ചേര്‍ക്കുന്നു.\nക്വാറികളടെ പ്രവര്‍ത്തനം നിലച്ചെങ്കിലും പുതിയ കോടതി വിധിയോട് പ്രതികരിക്കാന് ക്വാറി ഉടമകള് തയാറായിട്ടില്ല. എങ്കിലും ‘അടുത്ത മാസം മുതല് ഏതു വിധേനെയും ക്വാറികള് തുറക്കാന് ശ്രമിക്കും. അതിനുള്ള നിയമ സാധുതകള് പരിശോധിച്ചു വരികയാണ്. പ്രവര്‍ത്തനങ്ങള് പഴയ പോലെ ആകുമെന്ന് തന്നെയാണ് പ്രതീക്ഷ’ എന്ന് പുല്‍പ്പള്ളിക്കടുത്ത് ശശിമല ക്വാറി മാനേജര് വിവേക് പറയുന്നു.\nഎന്നാല് ക്വാറികളുടെ പ്രവര്‍ത്തനം നിലച്ചതോടെ ഈ മേഖലയില് തൊഴില് ചെയ്യുന്ന ജില്ലയിലെ മൂവായിരത്തിലധികം തൊഴിലാളികളുടെ ജീവിതവും ദുരിതത്തിലായിട്ടുണ്ട്.\nമാധ്യമ പ്രവര്‍ത്തകന്. വയനാട് സ്വദേശി\nപാറമടകള്‍ക്ക് പരിസ്ഥിതി അനുമതി; ക്വാറികള്‍ക്ക് വേണ്ടി ഹാജരാവുന്നത് എംകെ ദാമോദരന്\nപാതാളം ബണ്ട്: വെള്ളത്തില് മുങ്ങിക്കിടന്ന് പരിസ്ഥിതി പ്രവര്‍ത്തകരുടെ സമരം\n# quarry mafiya